CELEX: 52017JC0012
Language: mt
Date: 2017-04-03
Title: Proposta Konġunta għal DEĊIŻJONI TAL-KUNSILL dwar il-pożizzjoni tal-Unjoni fil-Kunsill ta’ Assoċjazzjoni stabbilit mill-Ftehim ta’ Assoċjazzjoni bejn l-Unjoni Ewropea, il-Komunità Ewropea dwar l-Enerġija Atomika u l-Istati Membri tagħha, minn naħa waħda u l-Ġeorġja, min-naħa l-oħra fir-rigward tal-adozzjoni tal-Aġenda ta’ Assoċjazzjoni bejn l-UE u l-Ġeorġja

IL-KUMMISSJONI EWROPEA
            Brussell, 3.4.2017
            JOIN(2017) 12 final
            2017/0071(NLE)
            Proposta Konġunta għal
            DEĊIŻJONI TAL-KUNSILL
            dwar il-pożizzjoni tal-Unjoni fil-Kunsill ta’ Assoċjazzjoni stabbilit mill-Ftehim ta’ Assoċjazzjoni bejn l-Unjoni Ewropea, il-Komunità Ewropea dwar l-Enerġija Atomika u l-Istati Membri tagħha, minn naħa waħda u l-Ġeorġja, min-naħa l-oħra fir-rigward tal-adozzjoni tal-Aġenda ta’ Assoċjazzjoni bejn l-UE u l-Ġeorġja
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u għanijiet tal-proposta
            
            
               Ir-relazzjonijiet bejn l-UE u l-Ġeorġja attwalment huma bbażati fuq il-Ftehim ta’ Assoċjazzjoni u l-qafas tal-Politika Ewropea tal-Viċinat riveduta fl-2015
                  1
               . Il-prinċipji ewlenin li jiggwidaw ir-relazzjonijiet bilaterali f’dan il-kuntest huma aktar differenzjazzjoni bejn il-pajjiżi sħab u sjieda akbar bejn dawn il-pajjiżi.
            
            
               Il-Ftehim bejn l-UE u l-Ġeorġja (“il-Ftehim ta’ Assoċjazzjoni”) ġie ffirmat fis-27 ta’ Ġunju 2014 u ġie applikat b’mod provviżorju mill-1 ta’ Settembru 2014 sakemm tlesta l-proċess ta’ ratifikazzjoni. Il-Ftehim ta’ Assoċjazzjoni daħal fis-seħħ u sar applikabbli b’mod sħiħ fl-1 ta’ Lulju 2016.
            
            
               Bil-ħsieb li titħejja u tiġi ffaċilitata l-implimentazzjoni tal-Ftehim ta’ Assoċjazzjoni, il-Partijiet ftiehmu dwar Aġenda ta’ Assoċjazzjoni waqt laqgħa tal-Kunsill ta’ Kooperazzjoni fis-26 ta’ Ġunju 2014. L-Aġenda ta’ Assoċjazzjoni pprovdiet qafas prattiku biex titfassal lista ta’ prijoritajiet għal ħidma konġunta fl-2014-2016. Dawn il-prijoritajiet ġew ibbażati fuq l-istruttura tal-Ftehim ta’ Assoċjazzjoni, fl-ispirtu tal-objettiv kumplessiv tal-assoċjazzjoni politika u l-integrazzjoni ekonomika.
            
            
               Billi l-Ftehim ta Assoċjazzjoni ilu japplika mill-1 ta’ Lulju 2016, jeħtieġ li l-Aġenda ta’ Assoċjazzjoni tiġi aġġornata. Din hija kwistjoni ta’ prijorità politika u trid tirrifletti r-relazzjonijiet attwali bejn l-UE u l-Ġeorġja.
            
            
               Għaldaqstant, dan id-dokument jaġġorna u jerġa’ jiffoka l-Aġenda ta’ Assoċjazzjoni tal-2014-2016, u jistipula prijoritajiet ġodda għal ħidma konġunta fl-2017-2020. Jiddistingwi bejn prijoritajiet fuq terminu qasir (fejn għandu jsir progress sinifikanti sa tmiem l-2018) u prijoritajiet fuq terminu medju (fejn għandu jsir progress sinifikanti sal-2019-2020).
            
            
               •Konsistenza mad-dispożizzjonijiet politiċi eżistenti fil-qasam ta’ politika
            
            
               
                  L-Aġenda ta’ Assoċjazzjoni hija konsistenti mal-prijoritajiet ta’ politika f’dan il-qasam. Dawn il-prijoritajiet huma partikularment l-istabbilizzazzjoni politika u ekonomika tal-viċinat u l-istabbilizzazzjoni tas-sigurtà tagħha, u l-insegwiment tal-interessi tal-UE u l-promozzjoni tal-valuri universali.
               
            
            
               •Konsistenza mal-politiki l-oħra tal-Unjoni
            
            
               
                  L-Aġenda ta’ Assoċjazzjoni proposta, filwaqt li tirrifletti l-impenn fit-tul tal-UE fil-konfront tas-sieħba tal-Lvant tagħha, hija allinjata bis-sħiħ mal-Istrateġija Globali għall-Politika Estera u ta’Sigurtà tal-Unjoni Ewropea. L-istrateġija titlob investiment fir-reżiljenza tal-Istati u s-soċjetajiet fil-Lvant filwaqt li tibni relazzjonijiet aktar mill-qrib. L-approċċ integrat lejn ir-reżiljenza jindirizza l-aktar każijiet serji ta’ fraġilità governattiva, ekonomika, soċjetali u klimatika/enerġetika.
               
               
                  Id-dokument iqis ukoll:
               
            
            
               il-ħtieġa għal demokrazija u stat tad-dritt aktar b’saħħithom;
            
            
               il-promozzjoni tad-drittijiet tal-bniedem, il-libertajiet fundamentali u l-governanza tajba;
            
            
               iż-żieda fl-attenzjoni għal kooperazzjoni internazzjonali fil-ġlieda kontra t-terroriżmu, il-prevenzjoni tal-kunflitt, l-istabbiltà reġjonali; u
            
            
               il-potenzjal għal kummerċ ħieles f’ekonomija li tiffunzjona bis-sħiħ li l-politiki tagħha jiġu gradwalment allinjati mal-politiki tal-UE biex jiġi ġġenerat it-tkabbir u l-impjiegi.
            
            
               2.ASPETTI ĠURIDIĊI
            
            
               
                  Din il-proposta hija bbażata fuq l-Artikolu 218(9) tat-Trattat dwar il-Funzjonament tal-Unjoni Ewropea (TFUE) għal Deċiżjoni tal-Kunsill dwar il-pożizzjoni tal-Unjoni fil-Kunsill ta’ Assoċjazzjoni stabbilit mill-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħha, minn naħa waħda, u l-Ġeorġja, min-naħa l-oħra, fir-rigward tal-adozzjoni tal-Aġenda ta’ Assoċjazzjoni. Il-bażi ġuridika sostantiva għall-adozzjoni tal-Aġenda ta’ Assoċjazzjoni hija l-Artikolu 217 TFUE (assoċjazzjoni ma’ pajjiżi terzi).
               
            
         
         
            
               
                  L-adozzjoni tal-Aġenda ta’ Assoċjazzjoni hija maħsuba permezz ta’ skambju ta’ ittri bejn il-membri tal-Kunsill ta’ Assoċjazzjoni bejn l-UE u l-Ġeorġja wara l-adozzjoni mill-Kunsill tal-Unjoni Ewropea, abbażi tal-Artikolu 218(9) TFUE, ta’ pożizzjoni tal-UE fil-Kunsill ta’ Assoċjazzjoni nnifsu. L-Aġenda ta’ Assoċjazzjoni adottata se tkun il-bażi għall-ipprogrammar skont l-Istrument Ewropew ta’ Viċinat.
               
            
            
               Il-Konklużjonijiet tal-Kunsill dwar ir-Rieżami tal-Politika Ewropea tal-Viċinat tal-14 ta’ Diċembru 2015 laqgħu l-proposti stabbiliti fil-Komunikazzjoni Konġunta dwar ir-Rieżami tal-Politika Ewropea tal-Viċinat
                  2
               . Dawn il-proposti għandhom l-għan li jiżviluppaw ulterjorment ir-relazzjonijiet mas-sħab li jixtiequ relazzjonijiet iktar mill-qrib mal-UE abbażi tal-valuri komuni. Il-Komunikazzjoni Konġunta tisħaq fuq ir-rwol ta’ Aġendi ta’ Assoċjazzjoni u prijoritajiet ta’ sħubija bħala “l-bażi għall-istabbiliment ta’prijoritajiet għall-assistenza”.
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               
                  Mhux applikabbli.
               
            
            
               •Konsultazzjonijiet mal-partijiet ikkonċernati
            
            
               
                  Dawn it-testi ġew abbozzati wara konsultazzjoni mill-qrib mas-servizzi tal-Kummissjoni rilevanti mar-rappreżentanti tal-Istati Membri fil-Grupp ta’ Ħidma tal-Kunsill tal-Unjoni Ewropea dwar l-Ewropa tal-Lvant u l-Asja Ċentrali. It-testi jqisu wkoll id-diskussjonijiet mal-kontropartijiet ċentrali tal-UE fil-Ġeorġja.
               
               
                  Il-konsultazzjoni mal-partijiet ikkonċernati tas-soċjetà ċivili seħħet fi Tbilisi f’Ottubru u f’Novembru 2016. L-inputs ewlenin riċevuti kollha tqiesu fit-test mehmuż u kienu jikkonċernaw:
               
            
            
               indikaturi dettaljati għal azzjonijiet prijoritarji;
            
            
               aktar involviment tas-soċjetà ċivili fil-proċessi tar-riformi u tat-teħid ta’ deċiżjonijiet;
            
            
               riforma tas-settur tal-ġustizzja, is-settur tal-enerġija u l-amministrazzjoni pubblika;
            
            
               il-ġlieda kontra l-korruzzjoni; 
            
            
               is-sitwazzjoni fis-settur tal-midja; u 
            
            
               l-implimentazzjoni taż-Żona ta’ Kummerċ Ħieles Approfondita u Komprensiva.
            
            
               
                  Dawn il-konsultazzjonijiet saru b’segwitu għall-orjentazzjonijiet żviluppati fil-kuntest tal-Politika Ewropea tal-Viċinat riveduti.
               
            
            
               •Ġbir u użu tal-kompetenzi
            
            
               
                  L-għarfien tematika rilevanti kien disponibbli internament, fil-kwartieri ġenerali tal-Kummissjoni Ewropea fi Brussell jew fid-Delegazzjoni tal-UE għall-Ġeorġja fi Tbilisi.
               
            
            
               •Valutazzjoni tal-impatt
            
            
               
                  Mhux applikabbli.
               
            
            
               •Idoneità regolatorja u simplifikazzjoni
            
         
         
            
               
                  Mhux applikabbli.
               
            
            
               •Drittijiet fundamentali
            
            
               
                  Ebda konsegwenza fuq id-drittijiet fundamentali fl-Istati Membri tal-UE.
               
               
                  Għad-drittijiet fundamentali fil-Ġeorġja, il-konsegwenzi huma mistennija li jkunu pożittivi. Din il-valutazzjoni hija bbażata fuq il-fatt li fl-Aġenda ta’ Assoċjazzjoni, il-Ġeorġja impenjat ruħha għas-segwenti:
               
            
            
               li timplimenta l-impenji u l-obbligi skont id-dritt internazzjonali u nazzjonali dwar id-drittijiet tal-bniedem u r-rispett għal-libertajiet fundamentali;
            
            
               li ssaħħaħ l-istabbiltà, l-indipendenza u l-effettività tal-istituzzjonijiet li jiggarantixxu d-demokrazija u l-istat tad-dritt fil-Ġeorġja;
            
            
               li tintegra l-minoritajiet nazzjonali;
            
            
               li tirrispetta l-elezzjonijiet demokratiċi u tirrispetta bis-sħiħ ir-rakkomandazzjonijiet kollha mill-Uffiċċju għall-Istituzzjonijiet Demokratiċi u d-Drittijiet tal-Bniedem tal-Organizzazzjoni għas-Sigurtà u l-Kooperazzjoni fl-Ewropa ((OSKE); 
            
            
               li tirrispetta l-indipendenza, l-imparzjalità, il-professjonaliżmu u l-effiċjenza tal-ġudikatura;
            
            
               li tippromwovi l-governanza tajba permezz tar-riforma tal-amministrazzjoni pubblika, il-ġestjoni tal-finanzi pubbliċi u aktar aċċess għall-informazzjoni; u
            
            
               li tiddefendi l-libertà tal-espressjoni u l-indipendenza tal-midja.
            
            
               Rigward id-drittijiet tal-bniedem, l-UE u l-Ġeorġja kienu fi djalogu regolari biex jindirizzaw għadd ta’ oqsma li jinkludu: 
            
            
               il-libertà tal-espressjoni; 
            
            
               il-libertà tal-midja; 
            
            
               il-libertà ta’ assoċjazzjoni; 
            
            
               it-tortura, it-trattament ħażin u l-kundizzjonijiet tad-detenzjoni; 
            
            
               id-diskriminazzjoni u l-vjolenza sessista; 
            
            
               id-drittijiet tan-nisa u d-drittijiet tat-tfal; 
            
            
               il-protezzjoni tal-persuni li jappartjenu għal minoritajiet nazzjonali; u 
            
            
               il-libertà tar-reliġjon;
            
         
         
            
               4.IMPLIKAZZJONIJIET GĦALL-BAĠIT
            
            
               
                  Ma hemm l-ebda implikazzjoni baġitarja addizzjonali lil hinn minn dak li huwa pprovdut fl-impenji internazzjonali preċedenti tal-UE. Kull implikazzjoni baġitarja addizzjonali se tkun definita permezz ta’ proposti separati, bħall-Qafas Uniku ta’ Appoġġ li jmiss tal-Istrument Ewropew ta’ Viċinat għall-perjodu 2017-2020.
               
            
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
            
            
               
                  L-implimentazzjoni tal-Aġenda ta’ Assoċjazzjoni bejn l-UE u l-Ġeorġja se tkun soġġetta għal monitoraġġ regolari mill-inqas darba fis-sena. Dan il-monitoraġġ se jitwettaq fil-kuntest tal-mekkaniżmi ta’ rieżami u l-laqgħat relatati mal-kooperazzjoni bilaterali bejn l-UE u l-Ġeorġja skont il-Ftehim ta’ Assoċjazzjoni.
               
            
            
               6.REFERENZI
            
            
               (a)Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra, iffirmat fis-27 ta’ Ġunju 2014; ĠU L261, 30.8.2014
            
            
               (b)Il-Komunikazzjoni Konġunta lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni; Rieżami tal-Politika Ewropea tal-Viċinat; JOIN/2015/050 final
            
            
               (c)Il-Konklużjonijiet tal-Kunsill dwar ir-Rieżami tal-Politika Ewropea tal-Viċinat tal-14 ta’ Diċembru 2015
            
            
               (d)Ir-Regolament UE 232/2014 tal-Parlament Ewropew u tal-Kunsill tal-11 ta' Marzu 2014 li jistabbilixxi Strument Ewropew tal-Viċinat; ĠU L77/27, 15.3.2014
            
            
               (e)L-adeżjoni tal-Ġeorġja għat-Trattat dwar il-Komunità tal-Enerġija, approvat mill-14-il Kunsill Ministerjali tal-Komunità tal-Enerġija f’Sarajevo fl-14 ta’ Ottubru 2016
            
            
               (f)Il-Ftehim li jassoċja l-Ġeorġja mal-programm Orizzont 2020, iffirmat fi Brussell fid-29 ta’ April 2016
            
            
               (g)Il-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ġeorġja, min-naħa l-oħra, li jikkonċerna Ftehim Qafas bejn l-Unjoni Ewropea u l-Ġeorġja, dwar il-prinċipji ġenerali għall-parteċipazzjoni tal-Ġeorġja fil-programmi tal-Unjoni, iffirmat fit-12 ta’ Diċembru 2013; ĠU L8, 11.01.2014
            
            
               (h)Il-Ftehim bejn l-Unjoni Ewropea u l-Ġeorġja dwar il-protezzjoni ta’ indikazzjonijiet ġeografiċi ta’ prodotti agrikoli u oġġetti tal-ikel, iffirmat fl-14 ta’ Lulju 2011; ĠU L 93, 30.03.2012
            
            
               (i)Il-Ftehim dwar Spazju Komuni tal-Avjazzjoni bejn l-Unjoni Ewropea u l-Istati Membri tagħha, minn naħa waħda, u l-Ġeorġja, minn naħa oħra, iffirmat fit-2 ta’ Diċembru 2010; ĠU L321, 20.11.2012
            
            
               (j)Il-Ftehim bejn l-Unjoni Ewropea u l-Ġeorġja dwar ir-riammissjoni ta’ persuni li jirrisjedu mingħajr awtorizzazzjoni, iffirmat fit-22 ta’ Novembru 2010; ĠU L52, 25.02.2011
            
            
               (k)Il-Ftehim bejn l-Unjoni Ewropea u l-Ġeorġja dwar ir-riammissjoni ta’ persuni li jirrisjedu mingħajr awtorizzazzjoni, iffirmat fis-17 ta’ Ġunju 2010; ĠU L52, 25.02.2011
            
            
               (l)Joint Declaration on a Mobility Partnership between the European Union and Georgia, Brussell, it-30 ta’ Novembru 2009
            
            
               (m)Il-Ftehim bejn l-Unjoni Ewropea u l-Ġeorġja dwar l-istatus tal-Missjoni ta’ Monitoraġġ tal-Unjoni Ewropea fil-Ġeorġja, iffirmat fit-3.11.2008. ĠU L310, 21.11.2008
            
            
               (n)Il-Ftehim bejn l-Unjoni Ewropea u l-Gvern tal-Ġeorġja dwar l-istatus fil-Ġeorġja tar-Rappreżentant Speċjali tal-Unjoni Ewropea fil-Kawkasu tan-Nofsinhar, it-tim ta’ appoġġ tiegħu, iffirmat fit-12 ta’ Mejju 2006; ĠU L135, 23.05.2006
            
         
         
            
               2017/0071 (NLE)
            
            
               Proposta Konġunta għal
            
            
               DEĊIŻJONI TAL-KUNSILL
            
            
               dwar il-pożizzjoni tal-Unjoni fil-Kunsill ta’ Assoċjazzjoni stabbilit mill-Ftehim ta’ Assoċjazzjoni bejn l-Unjoni Ewropea, il-Komunità Ewropea dwar l-Enerġija Atomika u l-Istati Membri tagħha, minn naħa waħda u l-Ġeorġja, min-naħa l-oħra fir-rigward tal-adozzjoni tal-Aġenda ta’ Assoċjazzjoni bejn l-UE u l-Ġeorġja
               
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217 flimkien mal-Artikolu 218(9) tiegħu,
            
            
               Wara li kkunsidra l-Ftehim ta' Assoċjazzjoni bejn l-Unjoni Ewropea, il-Komunità Ewropea tal-Enerġija Atomika u l-Istati Membri tagħha, minn naħa, u l-Ġeorġja, min-naħa l-oħra (il-"Ftehim ta' Assoċjazzjoni”), b'mod partikolari l-Artikolu 406 tiegħu,
            
            
               Wara li kkunsidra l-proposta konġunta mill-Kummissjoni Ewropea u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
            
            
               Billi:
            
            
               (1)Il-Ftehim ta’ Assoċjazzjoni ġie ffirmat fis-27 ta’ Ġunju 2014.
            
            
               (2)Il-Ftehim ta’ Assoċjazzjoni daħal fis-seħħ fl-1 ta’ Lulju 2016.
            
            
               (3)Sabiex jappoġġaw l-applikazzjoni tal-Ftehim ta’ Assoċjazzjoni, il-Partijiet qablu li jinnegozjaw Aġenda ta’ Assoċjazzjoni bil-ħsieb li jipprovdu lista ta’ prijoritajiet għall-ħidma konġunta tagħhom skont is-settur.
            
            
               (4)Il-Partijiet qablu dwar Aġenda ta’ Assoċjazzjoni, li se tħejji u tiffaċilita l-implimentazzjoni tal-Ftehim ta’ Assoċjazzjoni, u li se jkollha tiġi adottata mill-Kunsill ta’ Assoċjazzjoni stabbilit skont il-Ftehim ta’ Assoċjazzjoni.
            
            
               (5)Il-pożizzjoni li l-Unjoni se tieħu fil-Kunsill ta’ Assoċjazzjoni dwar l-adozzjoni tal-Aġenda ta’ Assoċjazzjoni bejn l-UE u l-Ġeorġja jrid jiġi adottat mill-Kunsill,
            
            
               ADOTTA DIN ID-DEĊIŻJONI:
            
            
               Artikolu 1
            
            
               Il-pożizzjoni tal-Unjoni fil-Kunsill ta’ Assoċjazzjoni stabbilit mill-Ftehim ta’ Assoċjazzjoni bejn l-Unjoni Ewropea, il-Komunità Ewropea dwar l-Enerġija Atomika u l-Istati Membri tagħha, minn naħa waħda , u l-Ġeorġja min-naħa l-oħra, fir-rigward tal-adozzjoni tal-Aġenda ta’ Assoċjazzjoni bejn l-UE u l-Ġeorġja, għandha tiġi bbażata fuq l-abbozz tar-Rakkomandazzjoni tal-Kunsill ta' Assoċjazzjoni mehmuż ma' din id-Deċiżjoni.
            
            
               Artikolu 2
            
            
               Din id-Deċiżjoni għandha tidħol fis-seħħ fil-jum tal-adozzjoni tagħha.
            
            
               Magħmul fi Brussell,
            
         
         
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Il-Konklużjonijiet tal-Kunsill dwar ir-Rieżami tal-Politika Ewropea tal-Viċinat tal-14 ta’ Diċembru 2015.
               
               
                  
                     (2)
                  JOIN(2015) 50; 18.11.2015.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 3.4.2017
            JOIN(2017) 12 final
            ANNESS
            tal-
            Proposta Konġunta għalDEĊIŻJONI TAL-KUNSILL
            dwar il-pożizzjoni tal-Unjoni fil-Kunsill ta' Assoċjazzjoni stabbilit mill-Ftehim ta' Assoċjazzjoni bejn l-Unjoni Ewropea, il-Komunità Ewropea dwar l-Enerġija Atomika u l-Istati Membri tagħha, minn naħa waħda u l-Georgia, min-naħa l-oħra fir-rigward tal-adozzjoni tal-Aġenda ta' Assoċjazzjoni bejn l-UE u l-Georgia
            
               
         
         
            
               DEĊIŻJONI Nru XX/2017 TAL-KUNSILL TA’ ASSOĊJAZZJONI BEJN L-UE U L-GEORGIA ta’ [JUM XAHAR 2017]
            
            
            
               Ftehim dwar l-Aġenda ta’ Assoċjazzjoni bejn l-UE u l-Georgia
            
            
            
               IL-KUNSILL TA’ ASSOĊJAZZJONI BEJN L-UE U L-GEORGIA,
            
            
            
               Wara li kkunsidra l-Ftehim ta’ Assoċjazzjoni bejn l-UE u l-Georgia bejn l-Unjoni Ewropea, il-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Georgia, min-naħa l-oħra
            
            
            
               Billi:
            
            
               (1)
                     Il-Ftehim ta’ Assoċjazzjoni bejn l-Unjoni Ewropea, il-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Georgia, min-naħa l-oħra ġie ffirmat fis-27 ta’ Ġunju 2014 u daħal fis-seħħ fl-1 ta’ Lulju 2016.
            
            
               (2)
                     L-Artikolu 406 tal-Ftehim ta’ Assoċjazzjoni bejn l-UE u l-Georgia jagħti s-setgħa lill-Kunsill ta’ Assoċjazzjoni li jieħu d-deċiżjonijiet xierqa, għall-finijiet li jintlaħqu l-objettivi tal-Ftehim;
            
            
               (3)
                     Skont l-Artikolu 420 tal-Ftehim ta’ Assoċjazzjoni bejn l-UE u l-Georgia, il-Partijiet għandhom jieħdu kull miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u għandhom jaraw li jinkisbu l-għanijiet stipulati fil-Ftehim.
            
            
               (4)
                     Ir-rieżami tal-Politika Ewropea tal-Viċinat ipproponiet fażi ġdida ta’ involviment mas-sieħba, li tippermetti sens akbar ta’ sjieda miż-żewġ naħat;
            
            
               (5)
                     L-UE u l-Georgia jixtiequ jikkonsolidaw is-sħubija tagħhom billi jaqblu fuq sett ta’ prijoritajiet għall-perjodu 2017-2020 bil-għan li jappoġġaw u jsaħħu r-reżiljenza u l-istabbiltà tal-Georgia filwaqt li jfittxu assoċjazzjoni politika aktar mill-qrib u integrazzjoni ekonomika aktar profonda.
            
            
                (6) 
                     Il-Partijiet għall-Ftehim ta’ Assoċjazzjoni bejn l-UE u l-Georgia qablu għalhekk fuq it-test tal-Aġenda ta’ Assoċjazzjoni bejn l-UE u l-Georgia, li sejjer jappoġġja l-implimentazzjoni tal-Ftehim ta’ Assoċjazzjoni bejn l-Unjoni Ewropea u l-Georgia, b’enfasi fuq il-kooperazzjoni f’interessi identifikati b’mod komuni bejniethom.
            
            
            
               IDDEĊIEDA KIF ĠEJ:
            
            
            
               Artikolu 1
            
         
         
            
            
               Il-Kunsill ta’ Assoċjazzjoni jadotta l-Aġenda ta’ Assoċjazzjoni bejn l-UE u l-Georgia kif stipulat fl-Anness.
            
            
            
               Artikolu 2
            
            
            
               L-Aġenda ta’ Assoċjazzjoni bejn l-UE u l-Georgia 2017-2020 għandha tissostitwixxi l-Aġenda ta’ Assoċjazzjoni bejn l-UE u l-Georgia 2014-2016 li ġiet adottata fis-26 ta’ Ġunju 2014.
            
            
            
               Artikolu 3
            
            
            
               Din id-Deċiżjoni għandha tidħol fis-seħħ fil-jum tal-adozzjoni tagħha.
            
            
            
               Magħmul fi Brussell, [jum xahar 2017].
            
            
            
               Għall-Kunsill ta’ Assoċjazzjoni
            
            
            
               Il-President
            
            
            
               ***
            
            
               
            
               ANNESS
            
         
         
            
            
            
               
                                               
                  
            
            
            
            
            
               AĠENDA TA’ ASSOĊJAZZJONI
            
            
            
               bejn 
            
            
            
               l-UNJONI EWROPEA 
            
            
            
               U 
            
            
            
               l-Georgia
            
            
            
            
            
            
         
         
            
            
            
               Werrej
            
            
            
               1.
                     Prinċipji, strumenti u riżorsi għall-implimentazzjoni tal-aġenda ta’ assoċjazzjoni
                     
            
            
               2. 
                     Prijoritajiet tal-Aġenda ta’ Assoċjazzjoni
                     
            
            
               2.1
                     Prijoritajiet ta’ Azzjoni Ewlenin
                     
            
            
               2.2
                     Demokrazija, Drittijiet tal-Bniedem, Governanza Tajba u Tisħiħ tal-Istituzzjonijiet
                     
            
            
               Settur tal-Ġustizzja
                     
            
            
               Infurzar tal-liġi
                     
            
            
               Antikorruzzjoni, riforma amministrattiva pubblika u servizz pubbliku
                     
            
            
               Trattament ħażin u tortura
                     
            
            
               Trattament indaqs
                     
            
            
               Drittijiet tat-tfal
                     
            
            
               Drittijiet tat-trejdjunjins u l-istandards ewlenin tax-xogħol
                     
            
            
               2.3
                     Politika Barranija u ta’ Sigurtà
                     
            
            
               Terroriżmu, nonproliferazzjoni tal-armi tal-qerda tal-massa u esportazzjonijiet illegali tal-armi
                     
                     
            
            
               Riżoluzzjoni paċifika tal-kunflitti
                     
            
            
               Il-Qorti Kriminali Internazzjonali (QKI)
                     
            
            
               2.4
                     Ġustizzja, Libertà u Sigurtà
                     
            
         
         
            
               Protezzjoni ta’ Dejta Personali
                     
            
            
               Migrazzjoni u Ażil
                     
            
            
               Ġestjoni tal-fruntieri
                     
            
            
               Ġlieda kontra l-Kriminalità Organizzata
                     
            
            
               Indirizzar tad-Drogi Illegali
                     
            
            
               Ħasil tal-flus u finanzjament tat-terroriżmu
                     
            
            
               Kooperazzjoni fil-ġlieda kontra t-terroriżmu
                     
            
            
               Kooperazzjoni Ġuridika
                     
            
            
               2.5
                     Kummerċ u Kwistjonijiet Relatati mal-Kummerċ u l-Iżvilupp Sostenibbli
                     
            
            
               Kummerċ ta’ Prodotti
                     
            
            
               Regolamenti tekniċi, Standardizzazzjoni u Infrastruttura Relatata
                     
            
            
               Miżuri Sanitarji u Fitosanitarji (SPS)
                     
            
            
               Faċilitazzjoni tal-Kummerċ u d-Dwana
                     
            
            
               Regoli tal-Oriġini
                     
            
            
               Stabbiliment, Kummerċ fis-Servizzi u Kummerċ Elettroniku
                     
            
            
               Pagamenti kurrenti u Moviment tal-Kapital
                     
            
            
               Akkwist Pubbliku
                     
            
            
               Drittijiet ta’ Proprjetà Intellettwali (DPI)
                     
            
            
               Kompetizzjoni
                     
            
            
               Trasparenza
                     
            
         
         
            
               Kummerċ u Żvilupp Sostenibbli
                     
            
            
               2.6
                     Żvilupp Ekonomiku u Opportunitajiet tas-Suq
                     
            
            
               Agrikoltura u Żvilupp Rurali
                     
            
            
               Kontroll Finanzjarju Intern Pubbliku u Awditjar Estern
                     
            
            
               Tassazzjoni
                     
            
            
               Statistika
                     
            
            
               Politika dwar il-Konsumatur
                     
            
            
               Liġi tal-Kumpaniji, Kontabbiltà u Awditjar u Governanza Korporattiva
                     
            
            
               Servizzi Finanzjarji
                     
            
            
               Politika Industrijali u tal-Intrapriżi u l-Minjieri
                     
            
            
               Turiżmu
                     
            
            
               Impjiegi, Politika Soċjali u Opportunitajiet Indaqs
                     
            
            
               Kooperazzjoni fil-Qasam tal-Ekonomija Diġitali u s-Soċjetà
                     
            
            
               Politika tas-Sajd u Marittima
                     
            
            
               Saħħa Pubblika
                     
            
            
               2.7
                     Konnettività, Effiċjenza fl-Enerġija, Ambjent, Azzjoni dwar il-Klima u Protezzjoni Ċivili
                     
                     
            
            
               Trasport
                     
            
            
               Kooperazzjoni fl-Enerġija
                     
            
            
               Ambjent
                     
            
            
               Tibdil fil-Klima
                     
            
         
         
            
               Protezzjoni Ċivili
                     
            
            
               2.8
                     Mobilità u Kuntatti Interpersonali
                     
            
            
               Kooperazzjoni fir-Riċerka, Żvilupp Teknoloġiku u Innovazzjoni
                     
            
            
               Edukazzjoni, Taħriġ u Żgħażagħ
                     
            
            
               Kooperazzjoni fil-Qasam Kulturali
                     
            
            
               Kooperazzjoni fil-Qasam Awdjoviżiv u fil-Qasam tal-Midja
                     
            
            
               Żvilupp Reġjonali, u l-Kooperazzjoni fil-Livell Reġjonali
                     
            
            
               Parteċipazzjoni fi Programmi u Aġenziji tal-UE
                     
            
            
               Ilħuq pubbliku u viżibbiltà pubblika
                     
            
            
            
               
            
               Aġenda ta’ Assoċjazzjoni
            
            
               bejn l-Unjoni Ewropea u l-Georgia
            
            
            
               Fis-27 ta’ Ġunju 2014, l-Unjoni Ewropea u l-Georgia (“il-Partijiet”) iffirmaw Ftehim ta’ Assoċjazzjoni ambizzjuż u innovattiv (FA), li jinkludi Żona ta’ Kummerċ Ħieles Approfondita u Komprensiva (DCFTA, Deep and Comprehensive Free Trade Area). Wara t-tlestija tal-proċess ta’ ratifika, l-applikazzjoni sħiħa tal-Ftehim ta’ Assoċjazzjoni bdiet fl-1 ta’ Lulju 2016. 
            
            
            
               Fis-26 ta’ Ġunju 2014, l-UE u l-Georgia ftiehmu fuq Aġenda ta’ Assoċjazzjoni, sabiex jippreparaw u jiffaċilitaw l-implimentazzjoni tal-Ftehim ta’ Assoċjazzjoni. L-Aġenda tipprovdi qafas għall-identifikazzjoni tal-prijoritajiet għall-ħidma konġunta fil-perjodu bejn l-2014 u l-2016 sabiex jinkisbu l-objettivi tal-assoċjazzjoni politika u l-integrazzjoni ekonomika stipulati mill-Ftehim ta’ Assoċjazzjoni.
            
            
            
               Id-dokument attwali jaġġorna u jiffoka mill-ġdid l-Aġenda ta’ Assoċjazzjoni 2014-2016 u jistabbilixxi prijoritajiet ġodda għall-ħidma konġunta għall-perjodu mill-2017 sal-2020. Jagħmel distinzjoni bejn il-prijoritajiet fuq terminu qasir (li għandhom jinkisbu jew li fuqhom għandu jsir progress sinifikanti sal-aħħar tal-2018) u l-prijoritajiet fuq terminu medju (li għandhom jinkisbu jew li fuqhom jista’ jsir progress sal-aħħar tal-2020). 
            
            
         
         
            
               Il-fatt li l-Aġenda ta’ Assoċjazzjoni tiffoka fuq numru limitat ta’ prijoritajiet huwa mingħajr preġudizzju għall-kamp ta’ applikazzjoni jew il-mandat tad-djalogu eżistenti taħt Ftehimiet rilevanti oħrajn jew taħt it-traċċa multilaterali tas-Sħubija tal-Lvant. Lanqas ma tippreġudika l-implimentazzjoni tal-impenji li saru fl-FA/DCFTA sa mid-dħul fis-seħħ tagħha fl-1 ta’ Lulju 2016.
            
            
            
               Barra minn hekk, l-implimentazzjoni kontinwata mill-Georgia, lil hinn mid-djalogu dwar il-liberalizzazzjoni tal-viża, tal-Pjan ta’ Azzjoni għal-Liberalizzazzjoni tal-Viża, kellha l-għan li ttejjeb b’mod sostanzjali l-mobilità u l-kuntatti interpersonali bejn iż-żewġ naħat, hija element fundamentali li jsejjes l-assoċjazzjoni politika u l-integrazzjoni ekonomika tal-Georgia mal-Unjoni Ewropea kif previst fil-Ftehim ta’ Assoċjazzjoni. L-UE tirrikonoxxi l-kisba tal-Georgia fl-issodisfar tal-parametri kollha meħtieġa tal-Pjan ta’ Azzjoni għal-Liberalizzazzjoni tal-Viża, li wasslet għall-adozzjoni mill-Kummissjoni tar-raba’ u l-aħħar rapport tal-progress finali fit-18 ta’ Diċembru 2015. L-Aġenda ta’ Assoċjazzjoni aġġornata għandha l-għan ukoll li żżomm rendikont ta’ u tinkoraġixxi ulterjorment ir-riżultati miksubin fl-oqsma kollha relatati mal-VLAP. 
            
            
               1.
                     Prinċipji, strumenti u riżorsi għall-implimentazzjoni tal-aġenda ta’ assoċjazzjoni
            
            
            
               Il-prinċipji komuni li ġejjin sejrin jiggwidaw l-implimentazzjoni tal-Aġenda ta’ Assoċjazzjoni:
            
            
               Azzjonijiet imwettqa permezz tal-Aġenda ta’ Assoċjazzjoni għandhom jiġu implimentati fl-ispirtu tal-objettiv ġenerali tal-assoċjazzjoni politika u tal-integrazzjoni ekonomika;
            
            
               Il-prijoritajiet tal-Aġenda ta’ Assoċjazzjoni jikkumplimentaw ir-responsabbiltajiet tal-UE u l-Georgia biex jimplimentaw bis-sħiħ id-dispożizzjonijiet tal-Ftehim ta’ Assoċjazzjoni bejn l-UE u l-Georgia, issa li dan daħal fis-seħħ;
            
            
               L-Aġenda ta’ Assoċjazzjoni għandha tiġi implimentata b’rispett sħiħ għall-prinċipji ta’ trasparenza, kontabbiltà u inklussività;
            
            
               L-Aġenda ta’ Assoċjazzjoni tinvolvi impenn miż-żewġ naħat għall-implimentazzjoni tagħha; 
            
            
               L-Aġenda ta’ Assoċjazzjoni għandha l-għan li tikseb riżultati tanġibbli u definiti permezz tal-implimentazzjoni progressiva ta’ miżuri prattiċi;
            
            
               Il-Partijiet jirrikonoxxu l-importanza li jsostnu l-prijoritajiet miftiehma permezz ta’ mezzi politiċi, tekniċi u finanzjarji xierqa u suffiċjenti; u
            
            
               L-implimentazzjoni tal-Aġenda ta’ Assoċjazzjoni se tkun soġġetta għal rappurtar, monitoraġġ u valutazzjoni annwali. Il-progress li jkun sar għandu jiġi vvalutat ukoll fil-kuntest tal-istrutturi istituzzjonali stabbiliti mill-Ftehim ta’ Assoċjazzjoni. Is-soċjetà ċivili se tkun imħeġġa wkoll biex torjenta l-attivitajiet tagħha ta’ monitoraġġ fuq l-Aġenda ta’ Assoċjazzjoni. 
            
            
               L-Unjoni Ewropea se tappoġġa lill-Georgia fl-implimentazzjoni tal-objettivi u l-prijoritajiet stabbiliti fl-Aġenda ta’ Assoċjazzjoni. Hija se tagħmel hekk billi tuża s-sorsi disponibbli kollha ta’ appoġġ mill-UE, kif ukoll permezz ta’ għarfien espert u konsulenza, l-aħjar prattiki u għarfien, skambju ta’ informazzjoni, appoġġ għall-bini tal-kapaċità u tisħiħ istituzzjonali. Hija tinkoraġġixxi u tfittex ukoll il-koordinazzjoni tal-appoġġ mis-sħab l-oħra tal-Georgia. L-istrumenti finanzjarji relevanti tal-UE se jkunu disponibbli wkoll biex jgħinu fl-implimentazzjoni tal-Aġenda ta’ Assoċjazzjoni. Minkejja dan, din tal-aħħar mhix dokument ta’ programmar finanzjarju u ma tissostitwixxix l-eżerċizzji ta’ programmar jew formulazzjoni mwettqa mill-Partijiet.
            
            
               L-appoġġ tal-UE se jingħata fil-kuntest tal-prijoritajiet kumplessivi tal-għajnuna favur il-Georgia, kif spjegat fil-Qafas Uniku ta’ Appoġġ (SSF, Single Support Framework) tal-ENI u fl-ipprogrammar ta’ diversi pajjiżi skont l-Istrument Ewropew ta’ Viċinat (ENI, European Neighbourhood Instrument) bħala parti mill-iffinanzjar kumplessiv disponibbli għall-Georgia u f’konformità sħiħa mar-regoli u l-proċeduri rilevanti ta’ implimentazzjoni tal-għajnuna esterna tal-UE. 
            
            
               Din l-Aġenda ta’ Assoċjazzjoni se tiġi applikata mill-mument tal-adozzjoni tagħha, għal perjodu inizjali ta’ erba’ snin, li jista’ jiġi estiż bi ftehim reċiproku. Tista’ tiġi emendata fi kwalunkwe żmien skont kif ikun hemm bżonn, bi ftehim tal-Kunsill tal-Assoċjazzjoni bejn l-UE u l-Georgia.
            
            
               
            
               2. 
                     Prijoritajiet tal-Aġenda ta’ Assoċjazzjoni
            
            
            
               2.1Prijoritajiet ta’ Azzjoni Ewlenin
            
         
         
            
            
               F’konformità mal-erba’ prijoritajiet miftiehma fis-Samit ta’ Riga, l-azzjonijiet ta’ riforma li ġejjin għandhom jiġu indirizzati bħala kwistjoni ta’ prijorità:
            
            
               Fil-qasam tat-tisħiħ tal-istituzzjonijiet u l-governanza tajba
            
            
               1/ Indipendenza tal-ġudikatura u aġenziji tal-infurzar tal-liġi
            
            
               Titkompla r-riforma fil-qasam tal-ġudikatura, b’mod partikolari biex tiġi żgurata l-indipendenza sħiħa tal-imħallfin u tissaħħaħ il-kontabbiltà, l-effiċjenza, l-imparzjalità u l-professjonalità tas-sistema ġudizzjarja, billi jiġu implimentati riformi ġudizzjarji ewlenin li jindirizzaw, fost l-oħrajn, il-Kunsill Għoli tal-Ġustizzja, l-Uffiċċju tal-Prosekutur, ir-responsabbiltà ġudizzjarja, l-istruttura istituzzjonali tal-qrati, sistema effettiva għall-ġestjoni elettronika tal-każijiet, l-għajnuna u s-servizzi legali, il-ġustizzja kummerċjali u l-mekkaniżmi ta’ soluzzjoni alternattiva għat-tilwim. Tiżdied ir-responsabbiltà u s-sorveljanza demokratika tal-aġenziji għall-infurzar tal-liġi ħielsa minn kwalunkwe interferenza politika jew interferenza oħra mhux xierqa. 
            
            
               2/ Riforma tal-Amministrazzjoni Pubblika u t-Titjib fis-Servizzi Pubbliċi
            
            
               Tiġi segwita riforma ta’ amministrazzjoni pubblika f’konformità mal-Prinċipji tal-Amministrazzjoni Pubblika b’enfasi fuq it-trawwim ta’ amministrazzjoni pubblika responsabbli, effiċjenti, effettiva u trasparenti, u fuq il-bini ta’ servizz ċivili bbażat fuq il-mertu u professjonali, rigward it-twassil ta’ servizzi pubbliċi ta’ kwalità u rigward it-titjib tal-ġestjoni tal-finanzi pubbliċi. Tiġi żgurata l-implimentazzjoni effettiva tal-Istrateġija Nazzjonali kontra l-Korruzzjoni u l-Pjan ta’ Azzjoni biex tiġi evitata, identifikata u indirizzata l-korruzzjoni. 
            
            
               3/ Drittijiet tal-bniedem u libertajiet fundamentali
            
            
               Titkompla l-implimentazzjoni effettiva tal-liġi kontra d-diskriminazzjoni u jissaħħu l-pluraliżmu fil-midja, it-trasparenza u l-indipendenza; jiġi stabbilit mekkaniżmu investigattiv indipendenti biex jiġu investigati l-allegazzjonijiet ta’ trattament ħażin mill-korpi għall-infurzar tal-liġi; titjieb l-ugwaljanza bejn is-sessi u jiġi żgurat trattament indaqs fil-ħajja soċjali, politika u ekonomika; u tingħata attenzjoni lill-miżuri li jipproteġu lit-tfal kontra kull forma ta’ vjolenza; Jitkomplew sforzi għal riforma biex jiġi żgurat livell għoli ta’ protezzjoni tad-dejta personali.
            
            
               4/ Riżoluzzjoni paċifika tal-kunflitti
            
            
               Tinżamm kooperazzjoni effettiva bejn l-UE u l-Georgia għal ftehim dwar il-kunflitt fi ħdan il-formati miftiehma; tinżamm parteċipazzjoni kostruttiva fid-Diskussjonijiet Internazzjonali ta’ Ġinevra, kopreseduti mill-UE, in-NU, l-OSKE u li jiġi żgurat is-sostenn għalihom; l-użu tal-bon offiċji tal-EUMM Georgia biex ikun hemm kontribuzzjoni lejn l-istabbiltà, in-normalizzazzjoni u l-bini tal-fiduċja; jittieħdu passi xierqa biex jiġi mħeġġeġ il-kummerċ, il-libertà tal-moviment u r-rabtiet ekonomiċi fil-linji konfinali amministrattivi, inkluża r-reviżjoni tal-leġiżlazzjoni.
            
            
               Fil-qasam tal-iżvilupp ekonomiku u l-opportunitajiet tas-suq
            
            
               5/ Ambjent kummerċjali u ġestjoni tal-investimenti mtejbin
            
            
               Tiġi implimentata l-istrateġija dwar l-SMEs u l-pjan ta’ azzjoni korrespondenti għall-2016-2017 kif ukoll il-pjanijiet ta’ azzjoni sussegwenti; ikompli jitjieb il-qafas regolatorju, l-ambjent operattiv u l-appoġġ lill-SMEs; jitjieb id-Djalogu Pubbliku-Privat biex jiġu identifikati prijoritajiet tas-settur privat li jeħtieġu l-appoġġ ta’ riformi ekonomiċi strutturali. Jiġu appoġġjati riformi tal-infrastruttura tas-settur finanzjarju (ir-riforma tas-settur bankarju u tal-leġiżlazzjoni, reġistri tal-kreditu/kollaterali mtejba, ir-rappurtar finanzjarju mtejjeb u l-awditjar, il-miżuri li jippermettu s-swieq kapitali bħall-iżvilupp tal-mikrokreditu, il-lokazzjoni, il-fatturament u l-assigurazzjoni); jiġu stabbiliti mekkaniżmi ta’ soluzzjonijiet tat-tilwim alternattivi għat-tilwimiet kummerċjali u l-infurzar tal-kuntratti. 
            
            
               6/ Agrikoltura u l-iżvilupp rurali
            
            
               Tiġi implimentata l-Istrateġija għall-Iżvilupp Rurali tal-Georgia 2017-2020; l-appoġġ tal-iżvilupp tal-ktajjen ta’ valur effiċjenti u appoġġ lill-SMEs sabiex tiżdied il-kompetittività tagħhom fis-setturi magħżula b’valur għoli ta’ esportazzjoni.
            
            
               7/ Riformi relatati mal-kummerċ u miżuri sanitarji u fitosanitarji (SPS)
            
            
               Implimentazzjoni tal-Istrateġija dwar l-Ostakli Tekniċi għall-Kummerċ (TBT, Technical Barriers to Trade); l-iżvilupp tal-infrastruttura relatata mal-amministrazzjoni tal-istandards, ir-regolamenti tekniċi, il-metroloġija, is-sorveljanza tas-suq, l-akkreditazzjoni, il-proċeduri tal-valutazzjoni tal-konformità; l-implimentazzjoni tal-Istrateġija tas-Sorveljanza tas-Suq; it-titjib ulterjuri tal-istatistiki tas-suq; l-implimentazzjoni tal-qafas strateġiku għall-kooperazzjoni doganali, il-leġiżlazzjoni approssimattiva fuq l-infurzar doganali tad-drittijiet tal-proprjetà intellettwali u l-iżgurar tar-rispett tal-klawżola ta’ sospensjoni għad-dazji applikabbli fuq l-importazzjoni.
            
            
               L-implimentazzjoni tal-Istrateġija tas-Sikurezza tal-Ikel u l-Programm tal-Approssimazzjoni, b’mod partikolari l-Kodiċi tas-Sigurtà tal-Ikel u l-adozzjoni progressiva tal-leġiżlazzjoni ta’ implimentazzjoni orizzontali; jiġu żgurati kontrolli fitosanitarji veterinarji u tas-sikurezza tal-ikel fil-postijiet ta’ spezzjoni fuq il-fruntieri li għandhom jitwettqu mill-awtorità kompetenti; tiġi appoġġjata s-sistema ta’ twissija bikrija għall-ikel u l-għalf, is-sikurezza tas-saħħa tal-annimali u tas-saħħa tal-pjanti u li tiżdied il-kapaċità tal-laboratorji għall-miżuri SPS. 
            
            
               Fil-qasam tal-konnettività, l-effiċjenza fl-enerġija u l-azzjoni klimatika
            
         
         
            
               8/ Ġestjoni tal-enerġija u l-effiċjenza enerġetika 
            
            
               Tiġi appoġġjata l-implimentazzjoni f’waqtha tal-impenji li jirriżultaw mill-adeżjoni formali tal-Georgia fil-Komunità tal-Enerġija, u t-tisħiħ b’mod partikolari tas-sigurtà tal-enerġija u tal-effiċjenza fl-enerġija, permezz ukoll tar-riformi regolatorji u l-investiment; 
            
            
               9/ Trasport
            
            
               L-iżvilupp ta’ infrastruttura ekonomikament importanti, permezz ukoll tal-implimentazzjoni ulterjuri tal-proġetti għall-iżvilupp tan-netwerk ewlieni TEN-T.
            
            
               10/ Ambjent u azzjoni dwar il-klima
            
            
               It-titjib tal-governanza ambjentali permezz tal-adozzjoni u l-implimentazzjoni ta’ leġiżlazzjoni ġdida dwar il-valutazzjoni tal-impatt ambjentali, il-valutazzjoni ambjentali strateġika, u r-responsabbiltà ambjentali; billi jiġi żgurat l-aċċess pubbliku għall-informazzjoni ambjentali u l-parteċipazzjoni tal-pubbliku fit-teħid tad-deċiżjonijiet, jiġu involuti l-partijiet interessati kollha, kif ukoll l-integrazzjoni tal-ambjent f’oqsma oħra tal-politika u t-titjib tal-kondiviżjoni tal-informazzjoni dwar l-ambjent. Tiġi finalizzata Strateġija ta’ Żvilupp b’Emissjonijiet Baxxi ta’ Karbonju. Jiġi ratifikat il-ftehim globali ġdid dwar it-tibdil fil-klima (il-Ftehim ta’ Pariġi).
            
            
               Fil-qasam tal-mobilità u l-kuntatti interpersonali
            
            
               11/ Ġestjoni tal-migrazzjoni, l-ażil u l-fruntieri
            
            
               Iż-żamma ta’ livell ta’ kisbiet tal-parametri kollha tal-pjan ta’ azzjoni dwar il-Liberalizzazzjoni tal-Viża; l-implimentazzjoni effettiva tas-Sħubija għall-Mobilità bejn l-UE u l-Georgia, l-Istrateġija dwar il-Migrazzjoni tal-Georgia 2016-2020 u l-Istrateġija għall-Ġestjoni tal-Fruntieri tal-Georgia 2014-2018 u l-Pjanijiet ta’ Azzjoni ta’ akkumpanjament rispettivi; 
            
            
               12/ Edukazzjoni, impjiegi, innovazzjoni u żgħażagħ
            
            
               It-titjib tal-prestazzjoni edukattiva ġenerali permezz ta’ riforma komprensiva tal-edukazzjoni; u l-iżvilupp ta’ approċċ strateġiku għall-impjiegi u l-edukazzjoni u t-taħriġ vokazzjonali (ETV); l-iżvilupp ta’ viżjoni u strateġija għall-appoġġ tal-iżvilupp ta’ politika tal-Innovazzjoni tal-Georgia
            
            
               
            
               2.2Demokrazija, Drittijiet tal-Bniedem, Governanza Tajba u Tisħiħ tal-Istituzzjonijiet
            
            
            
               Id-djalogu u l-kooperazzjoni politiċi lejn ir-riformi fil-qafas ta’ din l-Aġenda ta’ Assoċjazzjoni għandhom l-għan li jsaħħu r-rispett għall-prinċipji demokratiċi, l-istat tad-dritt u l-governanza tajba, id-drittijiet tal-bniedem u l-libertajiet funamentali, inklużi d-drittijiet ta’ persuni li jagħmlu parti minn minoranzi kif imħaddan fil-Konvenzjonijiet tan-NU u tal-Kunsill tal-Ewropa u l-protokolli relatati u biex jikkontribwixxu għall-konsolidazzjoni tar-riformi politiċi domestiċi, partikolarment permezz tal-approssimazzjoni mal-acquis communautaire tal-UE. 
            
            
            
               Id-djalogu u l-kooperazzjoni ser ikopru l-oqsma li ġejjin:
            
            
            
               (i)
                     Tisħiħ tal-istabbilità, l-indipendenza u l-effettività tal-istituzzjonijiet li jiggarantixxu d-demokrazija, l-istat tad-dritt u r-rispett tad-drittijiet tal-bniedem, u b’mod partikolari billi:
            
            
         
         
            
               Jitkompla l-iżgurar tat-twettiq demokratiku tal-elezzjonijiet billi jiġi indirizzat fiċ-ċiklu elettorali ġdid kwalunkwe nuqqas fil-qafas leġiżlattiv u l-amministrazzjoni elettorali kif identifikat mit-Task Force Interaġenzjali dwar Elezzjonijiet Ħielsa u Ġusti (IATF, Inter-Agency Task Force) u l-Organizzazzjoni għas-Sigurtà u l-Kooperazzjoni fl-Ewropa (OSKE)/l-Uffiċċju għall-Istituzzjonijiet Demokratiċi u d-Drittijiet tal-Bniedem (ODIHR), b’mod partikolari r-rakkomandazzjonijiet tar-rapport tal-Missjoni ta’ Osservazzjoni Elettorali tal-ODIHR wara l-elezzjonijiet lokali tal-2016;  
            
            
               Jitkompla l-iżgurar li l-emendi leġiżlattivi li jaffettwaw komponenti ewlenin tal-istat tad-dritt, bħall-indipendenza tal-ġudikatura, ikunu soġġetti għall-konsultazzjoni komprensiva domestika u, skont kif ikun il-każ, mal-Kummissjoni ta’ Venezja tal-Kunsill tal-Ewropa biex jiġi żgurat li jibqgħu tajbin maż-żmien u jissodisfaw standards Ewropej.
            
            
               It-titjib ulterjuri tal-bilanċ tal-poter bejn fergħat differenti tal-gvern u l-kapaċitajiet tal-parlament li jwettaq is-superviżjoni u l-funzjonijiet leġiżlattivi tiegħu. 
            
            
            
               (ii)
                     Tkompli r-riforma tas-settur tal-ġustizzja, b’mod partikolari tiġi żgurata l-indipendenza sħiħa tal-imħallfin u t-tisħiħ tar-responsabbiltà, l-effiċjenza, l-imparzjalità u l-professjonaliżmu tas-sistema ġudizzjarja, kif ukoll tal-aġenziji tal-infurzar tal-liġi li għandhom ikunu ħielsa mill-indħil politiku jew kwalunkwe interferenza mhux dovuta oħra; tkompli u tintensifika l-ġlieda kontra l-korruzzjoni:
            
            
            
               Settur tal-Ġustizzja
            
            
               Prijoritajiet fuq terminu qasir
            
            
               Jiġu żviluppati u gradwalment implimentati l-Istrateġija Ġudizzjarja u l-pjan ta’ azzjoni tagħha, li fost kwistjonijiet oħrajn se jkopru t-titjib tal-politika u l-prattika tal-ħatra, il-promozzjoni u t-taħriġ tal-imħallfin, b’enfasi partikolari fuq l-approċċi sensittivi għad-drittijiet tal-bniedem u jiġu pprovduti riżorsi adegwati sabiex jiġu żgurati kompetenzi ġudizzjarji xierqa; tiġi promossa ulterjorment l-indipendenza tal-Kulleġġ tal-Ġustizzja;
            
            
               B’mod partikolari, titjieb l-effettività tal-Kunsill Għoli tal-Ġustizzja, fost l-oħrajn billi tiġi żgurata l-indipendenza kif ukoll ir-responsabbiltà tiegħu.
            
            
               Titjieb is-sistema tar-responsabbiltà ġudizzjarja permezz tal-implimentazzjoni ta’ regoli dixxiplinari ċari u eżawrjenti li jiġu infurzati b’mod effettiv kif ukoll billi jiġu ggarantiti l-professjonaliżmu u l-integrità tal-imħallfin;
            
            
               Tiġi ssimplifikata l-istruttura istituzzjonali tal-qrati ġenerali, inkluż, fejn ikun meħtieġ, bl-introduzzjoni ta’ bordijiet u kmamar speċjalizzati u t-tnaqqis tal-kawżi pendenti b’lura fid-diviżjonijiet ċivili tal-qrati ġenerali; 
            
            
               L-iżvilupp ta’ sistema elettronika għall-allokazzjoni tal-każijiet u t-titjib tal-programm elettroniku ta’ ġestjoni tal-każijiet sabiex tiżdied il-fiduċja fil-ġudikatura;
            
            
               Tkompli r-riforma tal-uffiċċju tal-Prosekutur li għandha l-għan li tiżgura ulterjorment l-indipendenza sħiħa tal-ħidma tal-prosekuturi mill-influwenza politika u trasparenza u responsabbiltà akbar; 
            
            
               Jitjiebu ulterjorment l-oqfsa leġiżlattivi u istituzzjonali għall-għoti ta’ għajnuna legali ta’ kwalità għolja mingħajr ħlas kif ukoll servizzi legali bil-ħlas;
            
            
               Jiġu żgurati s-smigħ ġust, l-aċċess għall-ġustizzja u d-drittijiet proċedurali fil-proċedimenti kriminali f’konformità mal-obbligi tal-Georgia skont il-Konvenzjoni Ewropea dwar id-Drittijiet tal-Bniedem, il-ġurisprudenza tal-Qorti u Konvenzjonijiet oħrajn rilevanti tal-Kunsill tal-Ewropa billi jiddaħħlu fis-seħħ:
            
            
               - il-leġiżlazzjoni u l-miżuri mmirati għall-garanzija tad-drittijiet proċedurali tas-suspettati u l-persuni akkużati fil-proċeduri kriminali;
            
            
               - il-leġiżlazzjoni, il-miżuri u r-riżorsi li għandhom bħala mira l-garanzija tad-drittijiet tal-vittmi tal-kriminalità għall-aċċess għall-ġustizzja, il-protezzjoni, l-appoġġ u l-kumpens, inkluż taħt is-sistema tal-ġustizzja kriminali.
            
            
               Jiġi introdott mezz alternattiv ta’ soluzzjonijiet tat-tilwim ġust u effiċjenti, u użat b'mod usa'.
            
            
               Jiġu implimentati approċċi ta’ riabilitazzjoni u soċjalizzazzjoni mill-ġdid fis-Sistemi Penitenzjarji u ta’ Probazzjoni u lil hinn minnhom, sabiex jiġi evitat li jerġgħu jwettqu r-reati u jinżamm bilanċ xieraq bejn l-iżgurar tal-ordni pubbliku u s-sikurezza u l-garanzija tal-protezzjoni tad-drittijiet tal-bniedem.
            
         
         
            
            
               Prijoritajiet fuq terminu medju
            
            
               Jiġu modernizzati l-leġiżlazzjonijiet fl-oqsma kummerċjali, ċivili u amministrattivi f’konformità mal-istrateġiji nazzjonali u l-acquis tal-UE;
            
            
               Jiġi żgurat l-aċċess inklussiv għall-ġustizzja permezz ta’ Servizz ta’ Għajnuna Legali ffinanzjat b’mod xieraq.
            
            
            
               Infurzar tal-liġi
            
            
               Prijoritajiet fuq terminu qasir
            
            
               Tiżdied ir-responsabbiltà u s-sorveljanza demokratika tal-aġenziji tal-infurzar tal-liġi. L-ilmenti kontra l-pulizija jkunu jeħtieġu mekkaniżmu professjonali u effettiv biex ikun hemm reazzjoni kredibbli. Jiġi kkunsidrat it-teħid ta’ miżuri ulterjuri biex tiġi promossa l-investigazzjoni indipendenti u effettiva ta’ dawn il-każijiet. Jingħata taħriġ komprensiv u professjonali lill-uffiċjali tal-infurzar tal-liġi dwar standards etiċi u d-drittijiet tal-bniedem;
            
            
               Tiġi estiża l-applikazzjoni tal-alternattivi għall-priġunerija, billi jiġu introdotti sentenzi ġodda mingħajr arrest u ż-żieda fil-kapaċitajiet tas-servizz ta’ probazzjoni.
            
            
            
               Antikorruzzjoni, riforma amministrattiva pubblika u servizz pubbliku
            
            
               Prijoritajiet fuq terminu qair
            
            
               Titkompla l-ġlieda kontra l-korruzzjoni, u tiġi żgurata l-implimentazzjoni effettiva tal-istrumenti legali internazzjonali rilevanti, bħall-Konvenzjoni tan-NU kontra l-Korruzzjoni u r-rakkomandazzjonijiet tal-Grupp ta’ Stati kontra l-Korruzzjoni (GRECO) tal-Kunsill tal-Ewropa;
            
            
               Jitjieb id-dritt taċ-ċittadini għall-informazzjoni bħala waħda mill-miżuri ewlenin sabiex tiġi evitata b’mod effettiv il-korruzzjoni;
            
            
               Tissaħħaħ il-kapaċità tal-korpi għas-sorveljanza, l-awditu u l-investigazzjoni finanzjarja; 
            
            
               Jitkompla t-tfassil tal-politika inklussiva bil-parteċipazzjoni taċ-ċittadini u d-djalogu bejn is-soċjetà ċivili u l-awtoritajiet nazzjonali u lokali;
            
            
               Jissaħħu l-kapaċitajiet tal-parlament billi titjieb il-kapaċità tal-kumitati settorjali. 
            
            
               Titkompla l-implimentazzjoni tal-Pjan Direzzjonali għar-Riforma tal-Amministrazzjoni Pubblika u jissaħħu l-koordinazzjoni, il-monitoraġġ u r-rappurtar dwar il-Pjan Direzzjonali u l-istrateġiji sottostanti kemm fil-livell politiku kif ukoll dak amministrattiv;
            
            
               Jiġi implimentat il-qafas legali tas-servizz ċivili l-ġdid biex jiġi żgurat servizz ċivili aktar professjonali u bbażat fuq il-mertu. 
            
            
         
         
            
               Prijoritajiet fuq terminu medju
            
            
               Tiġi żgurata l-implimentazzjoni effettiva tal-Istrateġija Nazzjonali kontra l-Korruzzjoni u l-Pjan ta’ Azzjoni biex tiġi evitata, identifikata u indirizzata l-korruzzjoni, speċjalment il-korruzzjoni ta’ livell għoli; 
            
            
               Tiġi żgurata investigazzjoni effettiva tal-każijiet ta’ korruzzjoni allegata u tinħoloq sistema effettiva għall-prevenzjoni tal-kunflitt ta’ interess;
            
            
               Jiġi aġġornat il-Pjan Direzzjonali għar-Riforma tal-Amministrazzjoni Pubblika u strateġiji sottostanti f’konformità mal-Prinċipji tal-Pubbliku;
            
            
               Titrawwem amministrazzjoni pubblika responsabbli, effiċjenti, trasparenti u li tibni servizz ċivili bbażat fuq il-mertu u professjonali;
            
            
               Tissaħħaħ il-governanza u r-riforma tal-amministrazzjoni pubblika fil-livell lokali f’konformità mal-istandards Ewropej.
            
            
            
               
            
               (iii) 
                     Jiġi żgurat ir-rispett tad-drittijiet tal-bniedem u l-libertajiet fundamentali permezz ta’ kooperazzjoni komprensiva dwar il-protezzjoni tad-drittijiet tal-bniedem u l-libertajiet fundamentali, inkluż kif enfasizzat fir-rapport ta’ Thomas Hammarberg “Georgia in transition”. Din il-kooperazzjoni se tinkludi b’mod partikolari:
            
            
            
               Prijoritajiet fuq terminu qasir
            
            
               Tiġi implimentata b’mod attiv l-istrateġija Nazzjonali għad-Drittijiet tal-Bniedem u pjan ta’ azzjoni li jinkludi r-rakkomandazzjonijiet speċifiċi tal-korpi tan-NU, OSKE/ODIHR, il-Kunsill tal-Ewropa/il-Kummissjoni Ewropea kontra r-Razziżmu u l-Intolleranza (ECRI) u organizzazzjonijiet internazzjonali tad-drittijiet tal-bniedem, b’mod partikolari fl-implimentazzjoni tal-politiki kontra d-diskriminazzjoni, il-protezzjoni tal-minoranzi u l-ħajja privata u l-iżgurar tal-libertà reliġjuża;
            
            
               Titkompla l-implimentazzjoni effettiva tal-liġi kontra d-diskriminazzjoni biex tiġi żgurata l-protezzjoni effettiva kontra d-diskriminazzjoni;
            
            
               Jittieħdu passi lejn l-iffirmar, ir-ratifika u t-traspożizzjoni fil-leġiżlazzjoni nazzjonali tal-istrumenti rilevanti tal-Kunsill tal-Ewropa fil-ġlieda kontra d-diskriminazzjoni, inklużi r-rakkomandazzjonijiet permanenti tal-Kunsill tal-Ewropa dwar il-Karta Ewropea għal-Lingwi Reġjonali jew Minoritarji, tal-Konvenzjoni tal-Kunsill tal-Ewropa dwar il-prevenzjoni u l-ġlieda kontra l-vjolenza fuq in-nisa u l-vjolenza domestika, l-hekk imsejħa Konvenzjoni ta’ Istanbul u lejn l-implimentazzjoni tal-Konvenzjoni tan-NU dwar id-Drittijiet tal-Persuni b’Diżabilità fil-leġiżlazzjoni nazzjonali.
            
            
            
               Prijoritajiet fuq terminu medju
            
            
               Jinżammu mekkaniżmi effikaċi ta’ qabel il-ġudizzju u mhux ġudizzjarji kemm għal soluzzjoni tat-tilwim kif ukoll għall-protezzjoni tad-drittijiet tal-bniedem; 
            
            
               Issuktar tal-promozzjoni u s-sensibilizzazzjoni dwar id-drittijiet tal-bniedem u kontra d-diskriminazzjoni fil-ġudikatura, l-infurzar tal-liġi u l-amministrazzjoni ukoll billi jsir it-taħriġ rispettiv; 
            
            
               Ikomplu jissaħħu l-pluraliżmu tal-midja, it-trasparenza u l-indipendenza skont ir-rakkomandazzjonijiet tal-Kunsill tal-Ewropa;
            
            
               Jitqiesu r-rakkomandazzjonijiet tal-Uffiċċju tad-Difensur Pubbliku (UDP) fit-tfassil tal-politika u jiġu pprovduti riżorsi adegwati u jissaħħaħ l-uffiċċju tal-UDP; Ikun hemm kooperazzjoni mad-Difensur Pubbliku dwar ir-rakkomandazzjonijiet tiegħu relatati mal-każijiet ta’ diskriminazzjoni u l-funzjonament effettiv tal-mekkaniżmu istituzzjonali previst fil-liġi kontra d-diskriminazzjoni permezz ukoll ta’ emendi għal-leġiżlazzjoni.
            
         
         
            
               Jitkompla l-bini tal-kapaċitajiet ta’ monitoraġġ tal-Kumitati Parlamentari dwar id-Drittijiet tal-Bniedem u l-Integrazzjoni Ċivili kif ukoll il-kwistjonijiet legali marbuta mal-implimentazzjoni tal-Istrateġija u l-Pjan ta’ Azzjoni dwar id-Drittijiet tal-Bniedem;
            
            
               Ikun hemm kooperazzjoni mal-Organizzazzjonijiet tas-Soċjetà Ċivili (OSĊ) u b’mod partikolari s-sħab soċjali rappreżentattivi (it-trejdjunjins u l-organizzazzjonijiet ta’ min iħaddem) bħala partijiet interessati u gwardjani f’oqsma prijoritizzati mill-Ftehim ta’ Assoċjazzjoni UE-Georgia (FA), inkluż id-drittijiet tax-xogħol, il-privatezza, id-drittijiet tal-minoritajiet u gruppi vulnerabbli oħra u l-libertà tal-midja.
            
            
            
               Trattament ħażin u tortura
            
            
               Prijoritajiet fuq terminu qasir
            
            
               Jiġi adottat il-Pjan ta’ Azzjoni 2015-2016 għall-2017-2018 u jitkompla t-teħid ta’ miżuri ulterjuri biex jiġu miġġielda t-trattament ħażin u t-tortura, u jiżdiedu l-isforzi sabiex tiġi miġġielda l-impunità;
            
            
               Tiġi żgurata investigazzjoni bir-reqqa, trasparenti u indipendenti ta’ kull allegazzjoni ta’ użu ta’ tortura u trattament ħażin fis-sistema penitenzjarja, mill-pulizija, il-militar u faċilitajiet magħluqa oħra billi jiġi stabbilit mekkaniżmu investigattiv indipendenti biex jiġu investigati l-allegazzjonijiet ta’ trattament ħażin mill-korpi ta’ infurzar tal-liġi; 
            
            
               Jitkompla l-appoġġ u l-involviment mal-Mekkaniżmu Preventiv Nazzjonali (NPM, National Preventive Mechanism) taħt l-Uffiċċju tad-Difensur Pubbliku sabiex jiġi evitat l-abbuż permezz tal-iżgurar tal-funzjonament effettiv tiegħu; 
            
            
            
               Prijoritajiet fuq terminu medju
            
            
               Jitkomplew l-isforzi biex titjieb is-sistema tal-kura tas-saħħa penitenzjarja u jitjieb l-aċċess tal-priġunieri għal servizzi tal-kura tas-saħħa inkluża s-saħħa mentali. Tinbena l-kapaċità u l-persunal tal-kura tas-saħħa jingħata s-setgħa, li jaħdem f’istituzzjonijiet magħluqa jew li jaħdem għalihom, li jiddenunzja u jirrapporta trattament ħażin.
            
            
               Ikompli jissaħħaħ il-monitoraġġ intern u estern effikaċi tas-sistema penitenzjarja, tal-pulizija, il-militar u faċilitajiet magħluqa oħra għall-kxif bikri u l-prevenzjoni tal-abbuż u t-trattament ħażin.
            
            
            
               Trattament indaqs
            
            
               Prijoritajiet fuq terminu qasir
            
            
               Titjieb l-ugwaljanza bejn is-sessi u jiġi żgurat trattament ugwali bejn in-nisa u l-irġiel fil-ħajja soċjali, politika u ekonomika; 
            
            
               Jittieħdu miżuri ulterjuri sabiex tissaħħaħ l-implimentazzjoni tal-leġiżlazzjoni kontra l-vjolenza domestika, inkluż azzjonijiet biex tinħoloq sensibilizzazzjoni kemm tal-popolazzjoni ġenerali kif ukoll ta’ gruppi professjonali speċifiċi, bħal pereżempju l-pulizija, u b’mod partikolari fiż-żoni rurali u minoritarji. Jiżdied l-aċċess tal-vittmi għal servizzi ta’ għoti ta' pariri u postijiet ta’ kenn.
            
            
            
               Prijoritajiet fuq terminu medju
            
            
               Approssimazzjoni għall-istandards Ewropej fir-rigward tar-regoli tas-saħħa u s-sigurtà, regoli dwar il-protezzjoni tal-maternità, regoli dwar ir-rikonċiljazzjoni tar-responsabbiltajiet tal-ġenituri u dawk professjonali kif previst mill-Ftehim ta’ Assoċjazzjoni. 
            
         
         
            
               Jittieħdu passi attivi biex tiġi promossa r-rappreżentanza tan-nisa fil-fora tat-teħid tad-deċiżjonijiet.
            
            
            
               Drittijiet tat-tfal
            
            
               Prijoritajiet fuq terminu qasir
            
            
               Jiġu pprovduti riżorsi adegwati u jissaħħaħ ir-rwol tal-Uffiċċju tad-Difensur Pubbliku biex titwettaq aktar ħidma tal-ombudsman favur it-tfal u fost l-oħrajn tiġi mmonitorjata s-sitwazzjoni fl-istituzzjonijiet rilevanti, inkluż fiċ-ċentri ta’ matul il-ġurnata;
            
            
               Tingħata attenzjoni fuq miżuri li jipproteġu lit-tfal kontra kull forma ta’ vjolenza.
            
            
            
               Prijoritajiet fuq terminu medju
            
            
               Jiġu indirizzati l-ħtiġijiet tat-tfal l-aktar vulnerabbli (inkluż it-tfal bid-diżabbiltajiet u t-tfal li jgħixu u jaħdmu fit-toroq), permezz tat-titjib u l-espansjoni tal-mekkaniżmi tal-protezzjoni soċjali, kif ukoll l-appoġġ tal-aċċess territorjali għall-programmi ta' abilitazzjoni/riabilitazzjoni għat-tfal b’diżabilitajiet, u jittieħdu passi lejn l-eliminazzjoni tat-tħaddim tat-tfal;
            
            
               Titkompla r-riforma tal-ġustizzja minorenni
            
            
               Titkompla l-ħidma lejn id-deistituzzjonalizzazzjoni tat-tfal.
            
            
            
               Drittijiet tat-trejdjunjins u l-istandards ewlenin tax-xogħol
            
            
               Prijoritajiet fuq terminu qasir
            
            
               Jiġi adottat il-qafas legali li jiddefinixxi l-funzjonijiet superviżorji tas-sistema tal-Ispezzjoni tax-Xogħol fil-qasam tas-Saħħa u s-Sigurtà fuq il-Post tax-Xogħol, u jitneħħew ir-restrizzjonijiet għas-setgħat tal-ispetturi fil-leġiżlazzjoni eżistenti f’konformità mal-istandards tal-Organizzazzjoni Internazzjonali tax-Xogħol (ILO, International Labour Organisation).
            
            
               Prijoritajiet fuq terminu medju
            
            
               Jiġi implimentat il-Kodiċi tax-Xogħol (adottat f’Ġunju 2013) u jinġieb f’konformità, flimkien mal-leġiżlazzjoni rilevanti l-oħra, mal-istandards tal-ILO. Il-Kodiċi tax-Xogħol il-Ġdid jiġi mirfud b'istituzzjonijiet u proċeduri ġodda għas-solvien tat-tilwim u tiġi żviluppata kultura ta’ negozjati billi jiġi approvat roster ta’ medjaturi. 
            
            
               Titkompla l-ħidma fuq l-istabbiliment ta’ sistema sħiħa ta’ Spezzjoni tax-Xogħol b’kompetenzi u kapaċitajiet adegwati għall-ispezzjonijiet tal-kundizzjonijiet ta’ ħidma u tar-relazzjonijiet tax-xogħol kollha skont l-istandards tal-ILO; 
            
            
               Jiġi żgurat il-funzjonament effettiv tal-Kummissjoni ta’ Sħubija Soċjali Tripartitika u jkompli jitjieb id-djalogu soċjali permezz tal-kooperazzjoni mal-ILO.
            
            
         
         
            
               
            
               2.3 Politika Barranija u ta’ Sigurtà
            
            
            
               Id-djalogu u l-kooperazzjoni fil-qasam tal-Politika Estera u ta’ Sigurtà Komuni (PESK) jimmiraw lejn konverġenza gradwali, inkluż dwar il-Politika ta’ Sigurtà u ta’ Difiża Komuni (PSDK), u se jindirizzaw b’mod partikolari kwistjonijiet ta’ sigurtà, prevenzjoni tal-kunflitti u ġestjoni tal-kriżijiet, l-istabbiltà reġjonali, id-diżarm, in-nonproliferazzjoni, il-kontroll tal-armi u l-kontroll tal-esportazzjoni. Il-kooperazzjoni se tkun ibbażata fuq valuri komuni u interessi reċiproċi, u timmira lejn iż-żieda tal-konverġenza u l-effikaċja politika, bl-użu ta’ fora bilaterali, internazzjonali u reġjonali. 
            
            
            
               Prijoritajiet fuq terminu qasir
            
            
               Tkompli l-kooperazzjoni biex jiżdied l-allinjament tal-Georgia mad-dikjarazzjonijiet tal-PESK tal-UE;
            
            
               Tkompli l-kooperazzjoni fuq l-allinjament mal-miżuri ta’ sanzjonijiet awtonomi tal-UE;
            
            
               Tkompli l-kooperazzjoni fuq il-Komunikazzjoni Strateġika dwar il-kwistjonijiet tal-UE relatati mal-integrazzjoni; 
            
            
               Tissaħħaħ il-kooperazzjoni prattika fil-prevenzjoni tal-kunflitti u l-ġestjoni tal-kriżijiet, billi tiġi ffaċilitata l-parteċipazzjoni tal-Georgia fl-operazzjonijiet ta’ ġestjoni ta’ kriżijiet ċivili u militari mmexxija mill-UE, u tingħata konsulenza u attivitajiet ta’ taħriġ fil-qasam tal-PSDK (fuq il-bażi tal-Qafas ta’ Ftehim ta’ Parteċipazzjoni ffirmat f’Novembru 2013) u fil-qafas multilaterali tal-Panil tas-Sħubija tal-Lvant dwar PSDK);
            
            
               Tiġi promossa u ffaċilitata l-parteċipazzjoni tal-Georgia fl-attivitajiet tat-taħriġ u l-konsultazzjoni relatati mal-PSDK (fil-qafas ta’ konsultazzjonijiet bilaterali u multilaterali regolari tal-Panil tas-Sħubija tal-Lvant dwar il-PSDK).
            
            
               Tiġi ffaċilitata l-kooperazzjoni tal-Georgia mal-aġenziji tal-UE fi kwistjonijiet relatati mal-PSDK;
            
            
               Tiġi promossa l-kooperazzjoni reġjonali fi kwistjonijiet ta’ sigurtà bħall-ġestjoni tas-suq imtejba, il-ġestjoni tal-migrazzjoni, il-protezzjoni tal-infrastruttura kritika, il-kontroll tal-esportazzjoni, ir-rispons għall-emerġenzi, il-protezzjoni ċivili, il-ġlieda kontra l-kuntrabandu u t-traffikar illeċitu (bħall-materjali bijoloġiċi u nukleari) u t-taħriġ ta’ persunal xieraq, inkluż b’mod partikolari ċ-Ċentru ta’ Eċċellenza Kimiku, Bijoloġiku, Radjoloġiku u Nukleari (CBRN, chemical, biological, radiological and nuclear) li jinsab fil-Georgia. 
            
            
            
               Prijoritajiet fuq terminu medju
            
            
               Issir kontribuzzjoni konġunta biex jinħoloq ambjent li jwassal għal kooperazzjoni pragmatika u l-iżvilupp ta’ djalogu politiku u kooperazzjoni dwar kwistjonijiet reġjonali u internazzjonali, inkluż fil-qafas tal-Kunsill tal-Ewropa u tal-OSKE;
            
            
               Il-promozzjoni tas-soluzzjoni b'mod paċifiku tal-kunflitti u l-istabbiltà u s-sigurtà internazzjonali abbażi ta’ multilateraliżmu effettiv;
            
            
               Jitjieb l-investiment fir-reżiljenza tal-Istat u s-soċjetà tal-Georgia billi l-Georgia tiġi inkluża fit-Tisħiħ tal-Kapaċitajiet għas-Sigurtà u l-Iżvilupp (CBSD, Capacity Building in Support of Security and Development) permezz tal-għoti ta’ appoġġ istituzzjonali, taħriġ u apparat li se jikkontribwixxu għall-effettività tal-Istrateġija Globali għall-Politika Estera u ta’ Sigurtà;
            
            
               Tiġi ffaċilitata l-kooperazzjoni tal-Georgia mal-UE dwar Riforma tas-Settur tas-Sigurtà fil-Georgia;
            
            
               Jiġi promoss ir-rispett konġunt għall-prinċipji tas-sovranità u l-integrità territorjali, l-invjolabilità tal-fruntieri u l-indipendenza, kif stipulat fil-Karta tan-NU u l-Att Finali ta’ Ħelsinki tal-OSKE;
            
         
         
            
            
               Terroriżmu, nonproliferazzjoni tal-armi tal-qerda tal-massa u esportazzjonijiet illegali tal-armi 
            
            
               Prijoritajiet fuq terminu qasir
            
            
               Kooperazzjoni u kontribuzzjoni biex tiġi miġġielda l-proliferazzjoni tal-armi tal-qerda tal-massa u tal-mezzi tat-twassil tagħhom permezz ta’ konformità sħiħa mal-obbligi eżistenti tal-Partijiet skont it-trattati u l-ftehim internazzjonali dwar id-diżarm u n-nonproliferazzjoni u skont obbligi internazzjonali rilevanti oħra, u l-implimentazzjoni nazzjonali tagħhom. 
            
            
            
               Prijoritajiet fuq terminu medju
            
            
               Ikun hemm kooperazzjoni ħalli jikber il-kunsens internazzjonali fil-ġlieda kontra t-terroriżmu bbażata fuq id-drittijiet tal-bniedem, inkluż dwar id-definizzjoni legali tal-atti terroristiċi, inkluż billi jiġi promoss ftehim dwar il-Konvenzjoni Komprensiva dwar it-Terroriżmu Internazzjonali;
            
            
               Ikun hemm kooperazzjoni fir-rigward tal-kontroll doganali abbażi tar-riskju li jiżgura s-sikurezza u s-sigurtà tal-oġġetti importati, esportati, jew fi transitu;
            
            
               Jiġi indirizzat il-kummerċ illegali ta’ armi żgħar u armamenti ħfief, inkluż il-munizzjon tagħhom, skont il-ftehimiet internazzjonali attwali u r-riżoluzzjonijiet tal-Kunsill tas-Sigurtà tan-NU, u l-impenji skont strumenti internazzjonali oħrajn applikabbli f’dan il-qasam;
            
            
               Tissokta l-kooperazzjoni fil-qasam tal-kontroll tal-esportazzjoni tal-armi konvenzjonali, fid-dawl tal-Pożizzjoni Komuni tal-UE dwar il-kontroll tal-esportazzjonijiet ta’ teknoloġija u tagħmir militari. Tiġi żviluppata kooperazzjoni fil-ġlieda kontra t-traffikar tal-armi u l-qerda tal-ħażniet tagħhom;
            
            
               Tissokta l-kontribuzzjoni lejn l-implimentazzjoni tat-Trattat dwar in-Nonproliferazzjoni Nukleari (TNP) fuq it-tliet pilastri kollha tiegħu, b’mod ibbilanċjat.
            
            
            
               Riżoluzzjoni paċifika tal-kunflitti
            
            
               Prijoritajiet fuq terminu qasir
            
            
               Tinżamm kooperazzjoni effettiva bejn l-UE u l-Georgia biex tinstab soluzzjoni għall-kunflitt f’formati miftiehma, inklużi konsultazzjonijiet bil-għan li jiġu stabbiliti modi għal involviment xieraq tar-reġjuni Georgjani tal-Abkażja u r-reġjun ta’ Tskhinvali/l-Ossezja tan-Nofsinhar fl-approfondiment tar-relazzjonijiet bejn l-UE u l-Georgia;
            
            
               Tinżamm parteċipazzjoni kostruttiva fid-Diskussjonijiet Internazzjonali ta’ Ġinevra, kopreseduti mill-UE, in-NU, l-OSKE u li jiġi żgurat is-sostenn għalihom; 
            
            
               L-użu sħiħ u effettiv tal-bon offiċji tal-Missjoni ta’ Monitoraġġ tal-Unjoni Ewropea fil-Georgia biex tikkontribwixxi għall-istabbiltà, in-normalizzazzjoni u l-bini tal-fiduċja, fost l-oħrajn permezz tal-Mekkaniżmi ta’ Prevenzjoni u Rispons għall-Inċidenti u permezz ta’ kwalunkwe mekkaniżmu, miżura jew arranġament xieraq. 
            
            
               Sostenn għall-isforzi favur ir-riżoluzzjoni paċifika tal-kunflitti, inkluż permezz ta’ kuntatti mal-popolazzjonijiet tar-reġjuni Georgiani tal-Abkażja u r-reġjun ta’ Tskhinvali/l-Ossezja tan-Nofsinhar fid-dawl tal-politika ta’ rikonċiljazzjoni u impenn tal-Georgia u l-politika ta’ nonrikonoxximent u impenn tal-UE;
            
            
               Kondiviżjoni mal-popolazzjonijiet bejn il-linji konfinali amministrattivi tal-benefiċċji u l-opportunitajiet li jirriżultaw mill-assoċjazzjoni politika bejn l-UE u l-Georgia u l-proċess ta’ integrazzjoni ekonomika, inkluż il-Liberalizzazzjoni tal-Viża bejn l-UE u l-Georgia;
            
            
               Jittieħdu passi xierqa biex jitħeġġu l-kummerċ, il-libertà tal-moviment u r-rabtiet ekonomiċi bejn il-konfini amministrattivi, inkluża l-analiżi tal-leġiżlazzjoni bħal-Liġi dwar it-Territorji Okkupati; 
            
         
         
            
               Jittieħdu miżuri biex jitrawmu l-kuntatti bejn in-nies, il-bini tal-fiduċja u l-isforzi għar-rikonċiljazzjoni bejn il-komunitajiet mifrudin b'kunflitt;
            
            
            
               Prijoritajiet fuq terminu medju
            
            
               Ikomplu l-isforzi konġunti mmirati lejn l-iżgurar tal-implimentazzjoni sħiħa tal-Ftehim ta’ Sitt Punti tat-12 ta’ Awwissu 2008 u l-miżuri ta’ implimentazzjoni sussegwenti tiegħu;
            
            
               Ikomplu l-isforzi konġunti għal involviment sinifikanti fuq it-territorju fil-Georgia, inkluż l-implimentazzjoni sħiħa tal-mandat tal-Missjoni ta’ Monitoraġġ tal-Unjoni Ewropea fil-Georgia (EUMM Georgia);
            
            
               Issir ħidma biex tippermetti r-ritorn sikur, dinjituż u volontarju tal-IDPs u r-refuġjati kollha lejn il-postijiet ta’ residenza inizjali tagħhom f’konformità mal-prinċipji tal-liġi internazzjonali;
            
            
               Jittieħdu passi lejn soluzzjoni sostenibbli għall-kunflitt u mingħajr preġudizzju għal formati eżistenti biex jiġu indirizzati kwistjonijiet marbuta mal-kunflitti, ir-riżoluzzjoni paċifika tal-konflitt se tikkostitwixxi wieħed mis-suġġetti ewlenin fuq l-aġenda tad-djalogu politiku bejn il-Partijiet, kif ukoll fid-djalogu ma’ atturi internazzjonali oħrajn rilevanti.
            
            
            
               Il-Qorti Kriminali Internazzjonali (QKI)
            
            
               Tkompli l-kooperazzjoni mal-Qorti Kriminali Internazzjonali billi jiġi implimentat l-Istatut ta’ Ruma u l-istrumenti relatati tiegħu, filwaqt li tingħata l-attenzjoni dovuta sabiex tinżamm l-integrità tiegħu. Tkompli l-kooperazzjoni mal-QKI fir-rigward tal-investigazzjonijiet fuq il-gwerra ta’ Awwissu 2008.
            
            
            
               
            
               2.4Ġustizzja, Libertà u Sigurtà
            
            
            
               Wara l-adozzjoni u d-dħul fis-seħħ tar-reġim mingħajr visa, il-Georgia mistennija tkompli tissodisfa r-rekwiżiti stipulati fl-erba’ Blokki tal-Pjan ta’ Azzjoni dwar il-Liberalizzazzjoni tal-Viża tal-25 ta’ Frar 2013. L-implimentazzjoni effettiva u sostenibbli tal-parametri inklużi fil-Pjan ta’ Azzjoni, inklużi dawk fil-Blokk 3 (Ordni Pubbliku u Sigurtà), hija essenzjali għaż-żamma tar-reġim mingħajr viża fi ħdan l-UE. Fil-każ ta’ tħassib iġġustifikat dwar l-issodisfar tal-parametri referenzjarji konkreti tal-Pjan ta’ Azzjoni, il-Georgia għandha tipprovdi l-informazzjoni lill-Unjoni Ewropea.
            
            
            
               Il-Partijiet se jikkooperaw fl-oqsma li ġejjin:
            
            
            
               Protezzjoni ta’ Dejta Personali 
            
            
               Prijoritajiet fuq terminu qasir
            
         
         
            
               Jiġi żgurat livell għoli ta’ protezzjoni tad-dejta personali f’konformità mal-istandards Ewropej u jittieħdu passi prattiċi lejn ir-rispett għad-dritt tal-protezzjoni tad-dejta privata, inkluż fil-qasam tal-ġustizzja kriminali; tiġi żgurata l-applikazzjoni ta’ standards għall-protezzjoni tad-dejta fis-setturi pubbliċi u privati.
            
            
            
               Prijoritajiet fuq terminu medju
            
            
               Ikompli t-tisħiħ tal-kapaċità tal-awtorità għall-protezzjoni tad-dejta (l-Uffiċċju tal-Ispettur) u s-segwitu tal-applikazzjoni tal-istandards tal-protezzjoni tad-dejta;
            
            
               Tissokta l-implimentazzjoni tal-qafas legali għall-protezzjoni tad-dejta personali fis-setturi kollha sabiex jiġi żgurat livell għoli ta’ protezzjoni f’konformità mal-istrumenti u l-istandards Ewropej. 
            
            
            
            
               Migrazzjoni u Ażil
            
            
               Prijoritajiet fuq terminu qasir
            
            
               Jiġi żgurat li s-Sistema Analitika tal-Migrazzjoni Unifikata u s-Sistema ta’ Analiżi tar-Riskju ta’ Migrazzjoni jkunu operattivi b’mod sħiħ u jirrapportaw fuq it-titjib konsegwenti fl-analiżi tad-dejta migratorja u l-valutazzjoni tar-riskji. 
            
            
            
               Prijoritajiet fuq terminu medju
            
            
               Tiġi implimentata b’mod effettiv l-Istrateġija tal-Migrazzjoni tal-Georgia 2016-2020 u l-Pjan ta’ Azzjoni ta’ magħha;
            
            
               Jiġi aġġornat fuq bażi regolari (tal-inqas kull sentejn) il-Profil tal-Migrazzjoni Georgia;
            
            
               Titkompla l-implimentazzjoni effettiva tal-Ftehim ta’ Riammissjoni bejn l-UE u l-Georgia u jiġi żgurat trasferiment bla xkiel taċ-Ċentri ta’ Mobilità u l-attivitajiet ta’ reintegrazzjoni għall-programm tal-Istat tal-Georgia għar-reintegrazzjoni;
            
            
               Jiġu żviluppati mekkaniżmi biex tiġi miġġielda l-migrazzjoni irregolari u titrawwem il-migrazzjoni legali, permezz ukoll ta’ kampanji ta’ informazzjoni kontinwi u mmirati dwar id-drittijiet u l-obbligi tal-migranti, ir-regoli li jirregolaw l-aċċess tagħhom għas-suq tax-xogħol tal-UE u r-responsabbiltà għal kwalunkwe abbuż tad-drittijiet taħt ir-reġim ta’ mingħajr viża;
            
            
               Ikompli l-iżvilupp tal-kooperazzjoni prattika fil-qafas tas-Sħubija għall-Mobilità bejn l-UE u l-Georgia.
            
            
            
            
               Ġestjoni tal-fruntieri
            
         
         
            
               Prijoritajiet fuq terminu qasir
            
            
               Rappurtar fuq it-tmiem gradwali tal-użu ta’ passaporti mhux bijometriċi tal-Georgia skont il-Pjan ta’ Azzjoni dwar il-Liberalizzazzjoni tal-Viża.
            
            
            
               Prijoritajiet fuq terminu medju
            
            
               Tiġi implimentata b’mod effettiv l-Istrateġija Integrata għall-Ġestjoni tal-Fruntieri tal-Georgia 2014-2018 u l-Pjan ta’ Azzjoni ta’ magħha; 
            
            
               Tinżamm kwalità għolja ta’ kontrolli tal-fruntiera u sorveljanza tal-fruntieri bl-għajnuna tas-Sistema ta’ Amministrazzjoni u Rappurtar tal-Migrazzjoni mill-Fruntieri (BMARS, Border Migration Administering and Reporting System) u l-implimentazzjoni tal-proġett tas-Sistema ta’ Ġestjoni tal-Operazzjonijiet fil-Fruntiera (BOMS, Border Operations Management System);
            
            
               Progress fid-demarkazzjoni tal-fruntieri statali ma’ pajjiżi tal-viċinat. 
            
            
            
               Ġlieda kontra l-Kriminalità Organizzata
            
            
               Prijoritajiet fuq terminu qasir
            
            
               Jiġi elaborat il-Pjan ta’ Azzjoni fuq il-Ġlieda kontra t-Traffikar tal-Bnedmin għall-perjodu wara l-2016 u jitkomplew l-attivitajiet ta’ żvilupp tal-kapaċità għall-awtoritajiet tal-Istat sabiex ikunu jistgħu jidentifikaw b’mod proattiv, u jinvestigaw b’mod effiċjenti, il-każijiet ta’ traffikar tal-bnedmin;
            
            
               Tiġi mmonitorjata u jsir rapportar fuq l-effettività tal-identifikazzjoni proattiva u l-investigazzjoni tal-każijiet ta’ traffikar fil-bnedmin.
            
            
            
               Prijoritajiet fuq terminu medju
            
            
               Ikomplu l-isforzi fil-qasam tal-prevenzjoni u l-ġlieda kontra l-kriminalità organizzata; 
            
            
               Għall-iskop li tiġi indirizzata b’mod effettiv il-kriminalità organizzata, tiġi żviluppata kooperazzjoni ulterjuri bejn l-Istati Membri tal-UE u l-aġenziji ta’ infurzar tal-liġi Georgjani, jiġi implimentat il-ftehim ta’ kooperazzjoni mal-Europol ladarba jkun fis-seħħ, u titkompla l-kooperazzjoni mas-CEPOL għal skopijiet ta’ taħriġ fl-infurzar tal-liġi; 
            
            
               Titjieb il-kooperazzjoni fl-indirizzar tal-kriminalità ċibernetika, u jingħata t-taħriġ rilevanti fl-infurzar tal-liġi lill-awtoritajiet Georgiani. 
            
            
            
               Indirizzar tad-Drogi Illegali
            
            
               Prijoritajiet fuq terminu qasir
            
         
         
            
               Jiġu implimentati l-Istrateġija Nazzjonali għad-Drogi u l-Pjan ta’ Azzjoni 2016-2017.
            
            
            
               Prijoritajiet fuq terminu medju
            
            
               Ikompli jiġi żgurat approċċ ibbilanċjat u integrat lejn il-kwistjonijiet tad-droga, sabiex jiġu ġestiti l-konsegwenzi fuq is-saħħa u dawk soċjali tal-abbuż mid-drogi, kif ukoll tiġi żgurata prevenzjoni aktar effettiva, u ħidma biex titnaqqas il-provvista u d-domanda għad-drogi illegali kif ukoll it-traffikar tagħhom;
            
            
               Ikompli d-djalogu regolari fil-qafas tad-Djalogu tas-Sħubija tal-Lvant (SL) dwar id-Drogi; 
            
            
               Jiġi żviluppat ulterjorment l-iskambju tal-kooperazzjoni u l-informazzjoni, inkluż billi jsir l-aħjar użu tal-Memorandum ta’ Qbil bejn iċ-Ċentru Ewropew għall-Monitoraġġ tad-Droga u d-Dipendenza fuq id-Droga (EMCDDA, European Monitoring Centre for Drugs and Drug Addiction) u l-Ministeru għall-Ġustizzja tal-Georgia.
            
            
            
               Ħasil tal-flus u finanzjament tat-terroriżmu
            
            
               Prijoritajiet fuq terminu qasir
            
            
               Tiġi allinjata l-leġiżlazzjoni tal-Georgia mar-raba’ Direttiva dwar il-Ġlieda Kontra l-Ħasil tal-Flus;
            
            
               Jiġi mmonitorjat u jsir rappurtar fuq in-numru ta’ ordnijiet ta’ ffriżar u konfiska maħruġin u fuq il-valur stmat ta’ proprjetà ffriżata u kkonfiskata, sabiex tiġi żgurata l-implimentazzjoni effettiva tal-leġiżlazzjoni tal-Georgia dwar il-konfiska tal-assi kriminali. 
            
            
            
               Prijoritajiet fuq terminu medju
            
            
               Ikomplu l-isforzi fl-iżvilupp ulterjuri tal-qafas legali u istituzzjonali għall-prevenzjoni u l-ġlieda kontra l-ħasil tal-flus u l-finanzjament tat-terroriżmu, inkluż ukoll permezz tal-approssimazzjoni mal-leġiżlazzjoni tal-UE f’dawn l-oqsma; 
            
            
               Titkompla l-implimentazzjoni tal-istandards tar-rakkomandazzjonijiet dwar l-iffinanzjar tat-terroriżmu tat-Task Force ta’ Azzjoni Finanzjarja (FATF, Financial Action Task Force);
            
            
               Titjieb il-kooperazzjoni operattiva dwar il-konfiska, l-irkupru tal-assi u l-ġestjoni tal-assi permezz ta’ komunikazzjoni effettiva u l-iskambju tal-aħjar prattiki bejn l-awtoritajiet Georgjani u l-Uffiċċju għall-Irkupru tal-Assi tal-UE.
            
            
               Kooperazzjoni fil-ġlieda kontra t-terroriżmu
            
            
               Prijoritajiet fuq terminu medju
            
            
               Jiġi konkluż il-ftehim operattiv bejn il-Georgia u l-EUROPOL sabiex jiġi ffaċilitat l-iskambju tal-informazzjoni dwar l-organizzazzjonijiet terroristiċi, l-attivitajiet tagħhom u n-netwerks ta’ sostenn tagħhom;
            
            
               Jiġu ffirmati u ratifikati l-istrumenti internazzjonali rilevanti kollha.
            
         
         
            
            
               Kooperazzjoni Ġuridika 
            
            
               Prijoritajiet fuq terminu qasir
            
            
               Jittieħdu miżuri effettivi u intensivi biex tiġi ffirmata u promossa l-implimentazzjoni tal-ftehim ta’ kooperazzjoni operattiva mal-Eurojust.
            
            
            
               Prijoritajiet fuq terminu medju
            
            
               Tissaħħaħ il-kooperazzjoni ġudizzjarja fi kwistjonijiet ċivili u kummerċjali permezz tal-adeżjoni u l-implimentazzjoni ta’ konvenzjonijiet multilaterali dwar il-kooperazzjoni ġudizzjarja ċivili u b’mod partikolari tal-Konvenzjonijiet tal-Konferenza tal-Aja dwar il-Liġi Internazzjonali Privata fil-qasam tal-kooperazzjoni ġudizzjarja kif ukoll il-protezzjoni tat-tfal bħall-Konvenzjoni tal-1965 dwar in-Notifika Barra l-Pajjiż ta’ Dokumenti Ġudizzjarji u Extraġudizzjarji fi Kwistjonijiet Ċivili jew Kummerċjali, il-Konvenzjoni tal-1970 dwar it-Teħid ta’ Provi Barra mill-Pajjiż f’Materji Ċivili jew Kummerċjali, il-Konvenzjoni tal-2005 dwar il-Ftehimiet dwar l-Għażla tal-Forum u l-Konvenzjoni tal-Aja tal-2007 dwar il-Manteniment għat-Tfal u Forom Oħra ta’ Manteniment tal-Familja, u l-Protokoll dwar il-liġi applikabbli għall-obbligi ta’ manteniment;
            
            
               Tissaħħaħ il-kooperazzjoni ġudizzjarja f’materji kriminali permezz tal-adeżjoni u l-implimentazzjoni tal-konvenzjonijiet rilevanti, speċjalment dawk tal-Kunsill tal-Ewropa.
            
            
            
               2.5Kummerċ u Kwistjonijiet Relatati mal-Kummerċ u l-Iżvilupp Sostenibbli
               
            
               Iż-Żona ta’ Kummerċ Ħieles Approfondita u Komprensiva tifforma parti estensiva mill-Ftehim ta’ Assoċjazzjoni. Għalhekk huwa mistenni li l-implimentazzjoni ta’ din il-parti, li tinsab fit-Titolu IV KUMMERĊ U KWISTJONIJIET RELATATI MAL-KUMMERĊ, se tingħata livell ta’ prijorità xieraq għall-importanza tagħha fil-kuntest ġenerali tal-Ftehim ta’ Assoċjazzjoni u fil-qafas tar-relazzjonijiet bejn l-UE u l-Georgia. 
            
            
               Il-Partijiet sejrin jikkooperaw biex jappoġġaw lill-Georgia biex tistabbilixxi ekonomija tas-suq li taħdem bis-sħiħ u biex b’mod gradwali tapprossimizza l-politiki tagħha mal-politiki tal-UE, f’konformità mal-prinċipji gwida tal-istabbiltà makroekonomika, finanzi pubbliċi sodi, sistema finanzjarja b’saħħitha u bilanċ tal-pagamenti sostenibbli. Għal dan il-għan sejrin jimmonitorjaw l-iżviluppi makroekonomiċi, jiddiskutu sfidi ewlenin tal-politika u jiskambjaw l-informazzjoni dwar l-aħjar prattiki billi jsaħħu d-djalogu makroekonomiku regolari sabiex itejbu l-kwalità tat-tfassil tal-politika ekonomika. 
            
            
            
               Barra minn hekk, il-Partijiet jaqblu li jikkooperaw bl-għan li:
            
            
            
               Prijoritajiet fuq terminu medju 
            
            
               Tissaħħaħ l-indipendenza u s-setgħat regolatorji tal-Bank Nazzjonali tal-Georgia (NBG) u tiġi kondiviża l-esperjenza tal-UE, inkluża dik mill-BĊE, fuq il-politika monetarja u tar-rata tal-kambju kif ukoll ir-regolamentazzjoni u l-politiki ta’ sorveljanza fis-settur finanzjarju u bankarju, sabiex jiżviluppaw ulterjorment il-kapaċitajiet tal-Georgia f’dawn l-oqsma;
            
            
               Titjieb is-sostenibbiltà u l-governanza tal-finanzi pubbliċi, bl-implimentazzjoni ta’ riformi fiskali; 
            
            
               Tiġi żviluppata xibka tas-sikurezza soċjali sostenibbli, komprensiva u mmirata.
            
            
         
         
            
               Kummerċ ta’ Prodotti
            
            
               Il-partijiet se jikkooperaw fuq l-implimentazzjoni tad-dispożizzjonijiet dwar l-aċċess għas-suq għal oġġetti tal-Ftehim ta’ Assoċjazzjoni previst, b’mod partikolari permezz ta’ konsultazzjonijiet konġunti, biex:
            
            
            
               Prijoritajiet fuq terminu qasir
            
            
               Ikun hemm aktar titjib fil-qasam tal-istatistika dwar il-kummerċ;
            
            
               Jiġi żgurat li ma sseħħ l-ebda żieda fid-dazji tal-importazzjoni applikabbli attwalment fil-kummerċ bejn il-partijiet fil-perjodu wara d-dħul fis-seħħ tal-Ftehim (klawsola ta’ waqfien totali);
            
            
            
            
               Prijoritajiet fuq terminu medju
            
            
               Jingħata appoġġ lill-Georgia sabiex iżżid id-diversifikazzjoni tal-istruttura tal-esportazzjoni tal-Georgia, inkluża l-esportazzjoni ta’ prodotti ġodda lejn is-suq tal-UE;
            
            
               Kooperazzjoni mill-qrib bil-għan li jiġi applikat b’mod effettiv mekkaniżmu ta’ kontra ċ-ċirkomvenzjoni;
            
            
               Tingħata assistenza lill-Georgia fit-tfassil u fl-implimentazzjoni tal-leġiżlazzjoni li jista’ jkollha l-ħsieb tħejji dwar l-aċċess għas-suq jew kwistjonijiet relatati oħra (jiġifieri rimedji kummerċjali); 
            
            
               Jiġi żgurat l-iskambju ta’ informazzjoni dwar l-iżviluppi relatati mal-aċċess tas-suq u mal-politika dwar l-aċċess għas-suq.
            
            
            
               Regolamenti tekniċi, Standardizzazzjoni u Infrastruttura Relatata 
            
            
               Il-Partijiet se jikkooperaw fil-qasam tal-istandards, ir-regolamenti tekniċi, il-metroloġija, is-sorveljanza tas-swieq, l-akkreditazzjoni u l-valutazzjoni tal-konformità biex tinkiseb approssimazzjoni gradwali ta’ dawn is-sistemi mas-sistemi rilevanti tal-UE kif previst fil-Ftehim ta’ Assoċjazzjoni. Il-kooperazzjoni se tinkludi:
            
            
            
               Prijoritajiet fuq terminu medju 
            
            
               L-iżvilupp tal-leġiżlazzjoni li l-Georgia impenjat ruħha li timplimenta fuq il-bażi tal-Ftehim ta’ Assoċjazzjoni kif previst fl-Istrateġija tal-Ostakoli Tekniċi għall-Kummerċ (TBT) tagħha;
            
            
               L-iżvilupp tal-infrastruttura relatata mal-amministrazzjoni tal-istandards, ir-regolamenti tekniċi, il-metroloġija, is-sorveljanza tas-suq, l-akkreditazzjoni, il-proċeduri tal-valutazzjoni tal-konformità;
            
         
         
            
               Il-faċilitazzjoni tat-tħejjija u l-adattament tal-partijiet ikkonċernati, inklużi l-operaturi ekonomiċi, għall-implimentazzjoni tal-leġiżlazzjoni approssimata; 
            
            
               It-tkomplija tal-implimentazzjoni tal-Istrateġija għas-Sorveljanza tas-Suq għall-oġġetti industrijali;
            
            
               Fil-qasam tas-Sorveljanza tas-Suq, jissaħħu l-kapaċitajiet amministrattivi rilevanti tal-istituzzjonijiet tal-Istat u tal-korpi tas-sorveljanza tas-suq Georgiani;
            
            
               Jingħata aktar taħriġ lill-persunal tal-amministrazzjoni tal-korpi u l-aġenziji governattivi responsabbli;
            
            
               L-iskambju ta’ informazzjoni dwar l-aspetti kollha rilevanti tat-TBT u l-Istrateġiji tas-Sorveljanza tas-Suq tal-Georgia, inklużi l-oqfsa ta’ żmien kif applikabbli;
            
            
            
               Miżuri Sanitarji u Fitosanitarji (SPS)
            
            
               Il-Partijiet se jikkooperaw fit-tħejjija għall-approssimazzjoni tal-istandards sanitarji u fitosanitarji tal-Georgia għall-ikel u l-għalf, is-saħħa tal-pjanti kif ukoll il-leġiżlazzjoni u l-prattika tal-UE dwar is-saħħa u l-benesseri tal-annimali, kif stabbilit fl-Annessi relevanti tal-Ftehim ta’ Assoċjazzjoni. Il-kooperazzjoni se tinkludi:
            
            
            
               Prijoritajiet fuq terminu qasir
            
            
               L-appoġġ ta’ sistema ta’ twissija bikrija għall-ikel u l-għalf, is-saħħa tal-annimali u s-sikurezza tas-saħħa tal-pjanti;
            
            
               Jiġu organizzati kampanji ta’ informazzjoni, ma’ aġenziji, negozji u l-NGOs rilevanti, dwar ir-rekwiżiti għall-aċċess tas-suq tal-UE, u mas-soċjetà ċivili dwar l-aspetti tal-konsumatur fis-sikurezza tal-ikel u l-għalf; 
            
            
               Aktar konsulenza u appoġġ tekniku lill-Georgia fit-tfassil u fl-implimentazzjoni tal-leġiżlazzjoni, inkluż taħriġ tal-persunal rilevanti, għajnuna fil-bini tal-kapaċità lill-awtorità kompetenti u l-appoġġ għat-titjib tal-kapaċità tal-laboratorji, f’konformità mar-rekwiżiti tal-UE;
            
            
               Titjib fil-kapaċità ta’ adattament tal-kummerċ Georgian għall-implimentazzjoni tal-leġiżlazzjoni approssimata.
            
            
            
               Prijoritajiet fuq terminu medju 
            
            
               L-appoġġ għall-Georgia biex tissaħħaħ l-analiżi tar-riskju fil-qasam tal-SPS; jiġu żgurati kontrolli fitosanitarji veterinarji u fuq is-sikurezza tal-ikel fil-postijiet ta’ spezzjoni tal-fruntiera;
            
            
               Faċilitazzjonita l-adattament tan-negozji Georgiani għall-implimentazzjoni tal-leġiżlazzjoni approssimata. 
            
            
            
               Faċilitazzjoni tal-Kummerċ u d-Dwana
            
         
         
            
               Il-Partijiet se jikkooperaw fit-tħejjija tal-approssimazzjoni tal-leġiżlazzjoni tal-Georgia mal-acquis tal-UE u l-istandards internazzjonali elenkati fl-Anness relevanti tal-Ftehim ta’ Assoċjazzjoni. L-approssimazzjoni għandha tkun ibbażata fuq il-Kodiċi Doganali tal-Unjoni, li qed jiġi implimentat mill-1 ta’ Mejju 2016.
            
            
            
               Prijoritajiet fuq terminu qasir
            
            
               L-implimentazzjoni tal-Qafas Strateġiku għall-kooperazzjoni doganali;
            
            
               Approssimazzjoni tal-leġiżlazzjoni tal-Georgia dwar l-infurzar doganali tal-IPR mal-acquis tal-UE, kif previst mill-Ftehim ta’ Assoċjazzjoni. 
            
            
            
               Prijoritajiet fuq terminu medju
            
            
               Approssimazzjoni tas-sistema tal-Operatur Ekonomiku Awtorizzat tal-Georgia ma’ dik tal-UE;
            
            
               Tkomplija tal-modernizzazzjoni tal-awtoritajiet doganali tal-Georgia;
            
            
               Tkomplija tas-simplifikazzjoni u l-modernizzazzjoni tal-proċeduri doganali;
            
            
               Assistenza lill-Georgia fl-adeżjoni tagħha għall-Konvenzjoni dwar proċedura ta’ tranżitu komuni;
            
            
               Kooperazzjoni fuq il-kontroll doganali bbażat fuq ir-riskju u l-kondiviżjoni ta’ informazzjoni rilevanti li tikkontribwixxi għal ġestjoni aħjar tar-riskji u s-sigurtà tal-ktajjen tal-provvista, il-faċilitazzjoni tal-kummerċ leġittimu u s-sikurezza u s-sigurtà tal-prodotti importati, esportati jew fi tranżitu.
            
            
               Tisħiħ tad-djalogu dwar il-ġlieda kontra l-frodi għall-prevenzjoni tal-kummerċ illegali, inkluż ta’ prodotti soġġetti għas-sisa, b’mod partikolari permezz ta’ kooperazzjoni msaħħa skont il-Protokoll dwar l-Assistenza Amministrattiva Reċiproka f’Materji Doganali; 
            
            
               Konsiderazzjoni tal-prospett ta’ rikonoxximent reċiproku tas-sistema ta’ Operatur Ekonomiku Awtorizzat kif previst mill-Ftehim ta’ Assoċjazzjoni. 
            
            
            
               Regoli tal-Oriġini
            
            
               Il-Partijiet għandhom jaħdmu flimkien biex jimplimentaw ir-regoli tal-oriġini stipulati fil-protokoll rilevanti għall-Ftehim ta’ Assoċjazzjoni u li jirriżultaw mill-adeżjoni tal-Georgia għall-Konvenzjoni reġjonali dwar ir-regoli preferenzjali tal-oriġini pan-Ewro-Mediterranji. Din il-kooperazzjoni se tinkludi ħidma biex:
            
            
            
               Prijoritajiet fuq terminu qasir
            
            
               Jiġu diskussi l-proċeduri attwali applikati mis-servizzi doganali tal-Georgia biex jiċċertifikaw u jivverifikaw l-oriġini tal-prodotti.
            
         
         
            
            
               Prijoritajiet fuq terminu medju
            
            
               Jiġi sostitwit il-protokoll attwali ta’ regoli tal-oriġini (Protokoll 2 tal-FA) permezz ta’ referenza għar-regoli preferenzjali tal-oriġini pan-Ewro-Mediterranji wara l-adeżjoni tal-Georgia;
            
            
               Jitkompla t-taħriġ dwar iċ-ċertifikazzjoni u l-verifika tal-oriġini preferenzjali lis-servizzi doganali tal-Georgia.
            
            
            
               Stabbiliment, Kummerċ fis-Servizzi u Kummerċ Elettroniku
            
            
               Il-Partijiet se jkomplu d-djalogu dwar l-istabbiliment, il-kummerċ fis-servizzi u l-kummerċ elettroniku skont id-dispożizzjonijiet rilevanti tal-Ftehim ta’ Assoċjazzjoni. Barra minn hekk, il-Partijiet se jippreparaw għall-implimentazzjoni tal-impenji li saru fl-oqsma tas-servizzi, kif previst fl-annessi rilevanti tal-Ftehim ta’ Assoċjazzjoni previst. Dawn jinkludu l-għoti tat-taħriġ u l-bini tal-kapaċità amministrattiva adegwata sabiex titwettaq l-approssimazzjoni leġiżlattiva ppjanata, u jiġu żgurati l-iskambji regolari ta’ informazzjoni fir-rigward tal-ħidma prevista u għaddejja fiż-żoni magħżula għall-approssimazzjoni.
            
            
            
               Isir skambju tal-informazzjoni u esperjenza fuq il-pjattaformi ta’ żvilupp interoperabbli tal-kummerċ elettroniku;
            
            
               Isir skambju tal-informazzjoni u l-esperjenza dwar is-sensibilizzazzjoni fost il-partijiet interessati fir-rigward tal-implimentazzjoni tal-prinċipji ewlenin tad-Direttiva dwar is-Servizzi Postali, b’mod partikolari l-obbligu tal-posta universali, kif ukoll dwar kwalunkwe politika oħra fis-settur postali.
            
            
            
               Pagamenti kurrenti u Moviment tal-Kapital
            
            
               Il-Partijiet se jkomplu d-djalogu dwar il-movimenti tal-kapital u l-pagamenti b’mod partikolari bil-għan li jimmonitorjaw il-konformità mal-impenji eżistenti kollha u għat-tħejjija tal-implimentazzjoni tal-Ftehim ta’ Assoċjazzjoni. 
            
            
            
               Akkwist Pubbliku
            
            
               Il-Partijiet se jaħdmu flimkien fit-tħejjija tal-Georgia għall-implimentazzjoni tal-Kapitolu dwar l-Akkwist Pubbliku kif previst fil-Ftehim ta’ Assoċjazzjoni u r-riformi relatati. Il-ħidma se tinkludi:
            
            
            
               Prijoritajiet fuq terminu medju 
            
            
               L-għoti ta’ informazzjoni preċiża u f’waqtha dwar il-ħidma leġiżlattiva ppjanata li taffettwa l-politika dwar l-akkwist pubbliku u l-implimentazzjoni tagħha, kemm għall-approssimazzjoni legali kif ukoll għall-istabbiliment tal-istituzzjonijiet fil-qasam tal-akkwist pubbliku. Diġà ġie adottat pjan direzzjonali komprensiv mill-Gvern tal-Georgia fil-31 ta’ Marzu 2016, u dan ikopri ħames fażijiet ta’ azzjonijiet li għandhom jiġu implimentati matul il-perjodu mill-2016 sal-2022.  Il-Partijiet se jiddiskutu ulterjorment il-pjan direzzjonali, fid-dawl ukoll tal-iżgurar tal-allinjament tal-leġiżlazzjoni dwar l-akkwist pubbliku Georgian mal-acquis tal-UE dwar l-akkwist pubbliku kif previst fil-Ftehim ta’ Assoċjazzjoni. 
            
            
         
         
            
               Drittijiet ta’ Proprjetà Intellettwali (DPI)
            
            
               Il-Partijiet se jikkooperaw fil-preparazzjonijiet tal-Georgia għall-approssimazzjoni mal-acquis tal-UE u l-istandards internazzjonali dwar il-protezzjoni tad-drittijiet tal-proprjetà intelletwali kif previst fil-Ftehim ta’ Assoċjazzjoni. Il-kooperazzjoni għandha tinkludi:
            
            
            
               Prijoritajiet fuq terminu medju
            
            
               Jiġi żgurat li d-detenturi tad-drittijiet miż-żewġ Partijiet ikollhom livell għoli ta’ protezzjoni u nfurzar tad-DPI; 
            
            
               Tissaħħaħ il-kapaċità tal-infurzar tal-korpi governattivi rilevanti jew l-aġenziji eżekuttivi, kif ukoll l-iżgurar tal-funzjonament xieraq tas-sistema ġudizzjarja sabiex jiġi ggarantit l-aċċess għall-ġustizzja lid-detenturi tad-drittijiet u l-implimentazzjoni tas-sanzjonijiet; 
            
            
               Jiġi appoġġjat il-funzjonament taċ-Ċentru Nazzjonali għall-Proprjetà Intellettwali tal-Georgia “Sakpatenti” sabiex tiġi żgurata l-protezzjoni tad-drittijiet tal-proprjetà industrijali u tad-drittijiet tal-awtur]; tiġi estiża l-kooperazzjoni ma’ awtoritajiet u assoċjazzjonijiet tal-industrija ta’ pajjiżi terzi; 
            
            
               Jittieħdu miżuri biex tiżdied is-sensibilizzazzjoni pubblika fil-qasam tal-protezzjoni tal-proprjetà intellettwali u industrijali u jiġi żgurat djalogu effikaċi mad-detenturi tad-drittijiet;
            
            
               Jittieħdu miżuri effettivi kontra l-falsifikazzjoni u l-piraterija, inkluża l-produzzjoni ta’ informazzjoni statistika dwar dawn l-attivitajiet sabiex tiġi skambjata bejn il-Partijiet. 
            
            
            
               Kompetizzjoni
            
            
               Prijoritajiet fuq terminu medju
            
            
               Il-Partijiet se jikkooperaw fuq l-implimentazzjoni tal-Kapitolu dwar il-Kompetizzjoni tal-Ftehim ta’ Assoċjazzjoni previst u r-riformi relatati. Il-Kooperazzjoni se tittratta l-qafas istituzzjonali tal-Georgia u l-kapaċità amministrattiva rilevanti li tiggarantixxi l-implimentazzjoni effettiva tal-leġiżlazzjoni rilevanti, kif ukoll id-djalogu mtejjeb dwar l-infurzar leġiżlattiv fil-qasam tal-kompetizzjoni u l-leġiżlazzjonijiet relatati.
            
            
            
               Trasparenza
            
            
               Prijoritajiet fuq terminu qasir
            
            
               Il-Partijiet għandhom jagħtu attenzjoni speċjali għall-kooperazzjoni meta jippreparaw għall-implimentazzjoni tal-impenji fuq it-trasparenza fit-tfassil tal-politiki relatati mal-kummerċ. Il-partijiet għandhom jiddiskutu l-aħjar prattiki u esperjenzi rispettivi fit-tfassil trasparenti tal-politiki, l-iskambju tal-informazzjoni u l-għoti ta’ taħriġ rilevanti, inkluż fuq il-mekkaniżmi ta’ komunikazzjoni u l-konsultazzjonijiet bejn il-partijiet interessati, kif ukoll imexxu seminars u avvenimenti oħrajn għall-pubbliku ġenerali, bl-għan li tiġi spjegata l-implimentazzjoni tal-Ftehim ta’ Assoċjazzjoni u l-proċess ta’ approssimazzjoni.
            
            
            
               Kummerċ u Żvilupp Sostenibbli
            
            
               Prijoritajiet fuq terminu medju
            
         
         
            
               Il-Partijiet għandhom ikomplu d-djalogu tagħhom fuq il-kwistjonijiet koperti mill-Kapitolu dwar il-Kummerċ u l-Iżvilupp Sostenibbli tal-Ftehim ta’ Assoċjazzjoni, b’mod partikolari l-iskambju tal-informazzjoni dwar l-iżvilupp tas-sistema ta’ spezzjoni tax-xogħol xierqa għall-istandards internazzjonali tax-xogħol fundamentali kollha, l-implimentazzjoni tal-Kodiċi tax-Xogħol, ir-ratifika u l-implimentazzjoni tal-ftehimiet ambjentali multilaterali u l-implimentazzjoni ta’ impenji oħrajn relatati mal-iżvilupp sostenibbli, kif ukoll għandhom jiddiskutu u jiskambjaw l-aħjar prattiki dwar l-implimentazzjoni futura tal-impenji taħt il-Kapitolu fir-rigward tal-involviment tal-partijiet interessati u d-djalogu mas-soċjetà ċivili.
            
            
            
               Il-Partijiet jaqblu li l-prijoritajiet dwar id-drittijiet tat-trejdunjins u l-istandards tax-xogħol ewlenin fit-Taqsima 2.2 u l-ewwel prijorità identifikata fit-Taqsima 2.6 huma rilevanti ħafna għall-implimentazzjoni tal-kapitolu “Kummerċ u Żvilupp Sostenibbli”, u għalhekk għandhom jiġu indirizzati f’rabta ma’ din il-parti tal-Ftehim ta’ Assoċjazzjoni.
            
            
               
            
               2.6 Żvilupp Ekonomiku u Opportunitajiet tas-Suq
            
            
            
               Agrikoltura u Żvilupp Rurali 
            
            
            
               Il-Partijiet se jikkooperaw fuq:
            
            
            
               Prijoritajiet fuq terminu qasir
            
            
               L-adozzjoni tal-Istrateġija għall-Iżvilupp Rurali tal-Georgia 2017-2020 u l-implimentazzjoni tagħha.
            
            
            
               Prijoritajiet fuq terminu medju
            
            
               L-immodernizzar u t-titjib tal-effiċjenza tal-istituzzjonijiet responsabbli għall-iżvilupp agrikolu, inkluż permezz tal-parteċipazzjoni, f’dan il-proċess, tal-partijiet interessati rilevanti kollha fis-settur;
            
            
               Il-faċilitazzjoni tal-adozzjoni gradwali tal-istandards tal-kummerċjalizzazzjoni għall-prodotti agrikoli biex jappoġġjaw iktar sikurezza tal-ikel u l-implimentazzjoni ta’ skemi ta’ kwalità;
            
            
               It-titjib tal-kompetittività u s-sostenibbiltà tal-produzzjoni agrikola, billi jitrawmu ekonomiji ta’ skala permezz ta’ kooperattivi agrikoli orjentati lejn is-suq, billi jiġu żviluppati sistemi ta’ konsulenza u estensjoni biex jiżdiedu l-produzzjoni u l-esportazzjonijiet; u bit-tħaffif tal-aċċess għal kreditu u riżorsi finanzjarji vijabbli għall-agrikoltura;
            
            
               L-appoġġ għall-iżvilupp tal-ktajjen ta’ valur effiċjenti u appoġġ lill-SMEs sabiex tiżdied il-kompetittività tagħhom fis-setturi magħżula b’valur għoli ta’ esportazzjoni; 
            
            
               Il-mixja lejn il-konverġenza progressiva u l-implimentazzjoni ta’ politiki ta’ żvilupp agrikoli u rurali effettivi, fuq il-bażi tal-mudelli li ħadmu tal-UE; 
            
            
               It-titjib fil-kundizzjonijiet tal-impjieg u l-għajxien fiż-żoni rurali permezz tal-ġestjoni mtejba tar-riżorsi naturali, servizzi u infrastruttura mtejbin u diversifikazzjoni tal-ekonomija rurali;
            
         
         
            
               L-iżvilupp ulterjuri tal-kooperazzjoni tematika u l-iskambju tal-informazzjoni, inkluż billi jsir l-aħjar użu tad-Dikjarazzjoni Konġunta dwar il-Politika fuq id-Djalogu Reġjonali bejn il-Kummissjoni Ewropea u l-Gvern tal-Georgia.
            
            
            
               Kontroll Finanzjarju Intern Pubbliku u Awditjar Estern
            
            
               Il-Partijiet ser jikkooperaw bl-għan li jiżguraw l-iżvilupp tal-kontroll finanzjarju intern pubbliku u l-awditjar estern billi:
            
            
            
               Prijoritajiet fuq terminu qasir
            
            
               Jiżviluppaw ulterjorment is-sistema ta’ kontroll intern taħt responsabbiltà maniġerjali deċentralizzata, inklużi awditi interni funzjonalment indipendenti fl-awtoritajiet tal-Istat billi tiġi żgurata l-armonizzazzjoni ma’ standards internazzjonali, oqfsa u prassi tajbin tal-UE li jkunu aċċettati b'mod ġenerali;
            
            
            
               Prijoritajiet fuq terminu medju
            
            
               Jitkompla t-titjib tas-sistema ta’ kontroll u ta’ awditjar intern fis-settur pubbliku f’konformità mal-valutazzjoni tad-differenza bejn il-prattika attwali u l-istandards internazzjonali, l-oqfsa u prassi tajbin tal-UE li jkunu aċċettati b'mod ġenerali;
            
            
               Jiġi żgurat aktar żvilupp tal-funzjoni tal-awditjar estern tal-Qorti tal-Kontijiet (l-Uffiċċju tal-Awditjar tal-Istat tal-Georgia), f’konformità ma’ standards internazzjonali aċċettati b'mod ġenerali (INTOSAI);
            
            
            
               Tassazzjoni
            
            
               Il-Partijiet ser ikabbru u jsaħħu l-kooperazzjoni bil-għan li jtejbu u jiżviluppaw is-sistema u l-amministrazzjoni tat-taxxa tal-Georgia, abbażi tal-istandards tal-UE u dawk internazzjonali, inkluż il-preparazzjoni għall-approssimazzjoni gradwali mal-acquis tal-UE u l-istrumenti internazzjonali kif stabbilit fl-Anness rilevanti tal-Ftehim ta’ Assoċjazzjoni previst, b’mod partikolari billi:
            
            
               Titjieb u tiġi ssimplifikata l-leġiżlazzjoni tat-taxxa;
            
            
               Titjieb il-kooperazzjoni internazzjonali dwar it-taxxa biex titjieb il-governanza tajba fil-qasam tat-taxxa, jiġifieri l-prinċipji tat-trasparenza, l-iskambju tal-informazzjoni u l-kompetizzjoni ġusta fit-tassazzjoni;
            
            
               Titjieb il-kapaċità tal-amministrazzjoni fiskali, b’mod partikolari billi wieħed jimxi lejn Sistema aktar iffokata bbażata fuq ir-riskju għall-kontrolli fiskali u l-awditjar;
            
            
               Jittieħdu miżuri għall-armonizzazzjoni ta’ politiki fil-mitigazzjoni u l-ġlieda kontra l-frodi u l-kuntrabandu ta’ prodotti li titħallas is-sisa fuqhom.
            
            
               Tiġi żviluppata kooperazzjoni mal-amministrazzjonijiet tat-taxxa tal-Istati Membri tal-UE billi jiġu skambjati esperjenzi u tendenzi ġodda fil-qasam tat-tassazzjoni.
            
            
         
         
            
               Statistika
            
            
               Il-Partijiet se jikkooperaw sabiex iħejju għall-approssimazzjoni lejn l-acquis tal-UE fil-qasam tal-istatistika, b’mod partikolari billi:
            
            
            
               Prijoritajiet fuq terminu medju
            
            
               Jiġi introdott rappurtar ta’ kwalità għall-maġġoranza tal-istħarriġ statistiku;
            
            
               Titlestal-introduzzjoni tal-SNA 2008; 
            
            
               Tiġi allinjata l-Metodoloġija tal-Istatistika tan-Negozju mal-istandards tal-UE u l-istatistiċi dwar in-Negozju orjentati fuq ir-rekwiżiti futuri tad-dejta kif inkluż fir-Regolament Qafas għall-Istatistika Integrata tan-Negozju (FRIBS); il-promozzjoni tal-kondiviżjoni tal-esperjenzi tal-pajjiżi tal-UE fl-implimentazzjoni tal-FRIBS hija mixtieqa għat-titjib tal-proċess ta’ allinjament;
            
            
               Jiġu indirizzati d-diskrepanzi statistiċi fil-kejl tad-dejta dwar il-kummerċ bilaterali bejn l-UE u l-Georgia;
            
            
               Tiġi żgurata d-disponibbiltà tal-istatistiki u d-dejta lir-riċerkaturi, il-ġurnalisti u l-pubbliku ġenerali.
            
            
            
               Politika dwar il-Konsumatur
            
            
               Bil-għan li jħejju għall-implimentazzjoni tal-acquis tal-UE u tal-istrumenti internazzjonali msemmija fl-Anness rilevanti tal-Ftehim ta’ Assoċjazzjoni previst, il-Partijiet se jikkooperaw biex:
            
            
               Tissaħħaħ il-protezzjoni tal-konsumatur fil-Georgia, speċjalment permezz ta’ taħriġ għall-uffiċjali tal-gvern u rappreżentanti oħra tal-interess tal-konsumatur dwar l-approssimazzjoni mal-leġiżlazzjoni tal-UE u l-implimentazzjoni sussegwenti tagħha.
            
            
            
               Liġi tal-Kumpaniji, Kontabbiltà u Awditjar u Governanza Korporattiva
            
            
               Il-Partijiet se jikkooperaw fid-dawl tal-preparazzjoni tal-Georgia għall-implimentazzjoni tal-approssimazzjoni tal-acquis tal-UE u l-istrumenti internazzjonali msemmija fl-Anness rilevanti tal-Ftehim ta’ Assoċjazzjoni, u b’mod partikolari tal-isforzi tal-Georgia biex isir użu akbar mid-djalogu regolari bejniethom sabiex tiġi approfondita l-kooperazzjoni u jiġu diskussi l-passi li għandhom jittieħdu. 
            
            
            
               Prijoritajiet fuq terminu qasir
            
            
               Jiġu identifikati l-oqsma li fihom l-UE tista’ tipprovdi aktar taħriġ u bini tal-kapaċitajiet. 
            
            
         
         
            
               Prijoritajiet fuq terminu medju
            
            
               Tiġi żviluppata l-kapaċità amministrattiva tal-istituzzjonijiet statali rilevanti;
            
            
               Jiġu żviluppati liġijiet tal-kumpaniji u liġijiet rilevanti oħrajn fir-rigward tal-acquis tal-UE;
            
            
               Tiġi żgurata l-implimentazzjoni tar-regoli stipulati mil-liġi ġdida dwar il-Kumpaniji relatata mad-divulgazzjoni obbligatorja tal-informazzjoni; 
            
            
               Jiġu introdotti standards ta’ awditjar internazzjonali rilevanti fil-livell nazzjonali u tiġi promossa l-applikazzjoni tagħhom mill-kumpaniji elenkati kollha fil-livell nazzjonali; 
            
            
               Tingħata informazzjoni f’waqtha, rilevanti u preċiża dwar l-istat u l-iżvilupp tal-leġiżlazzjoni eżistenti fil-Georgia u l-konformità tagħha mal-acquis tal-UE u l-iskambju minn qabel tal-informazzjoni rilevanti li tikkonċerna l-bini tal-istituzzjoni u l-kapaċità rilevanti għall-approssimazzjoni tal-acquis tal-UE; (NB F’dan il-kuntest, il-gvern adotta l-Pjan ta’ Azzjoni għar-Rappurtar Finanzjarju u r-Riforma tal-Awditjar. Riżultat tanġibbli huwa l-liġi dwar il-Kontabbiltà, ir-Rappurtar u l-Awditjar li ġiet promulgata fit-8 ta’ Ġunju 2016.) 
            
            
            
               Servizzi Finanzjarji
            
            
               Il-kooperazzjoni għandha l-għan li tipprepara lill-Georgia għall-modernizzazzjoni tal-qafas regolatorju finanzjarju u superviżorju finanzjarju tagħha, sabiex tikkonforma mal-istandards regolatorji miftiehma fuq livell nazzjonali fil-qasam tas-servizzi finanzjarji, bl-użu tal-leġiżlazzjoni tal-UE u l-istrumenti internazzjonali msemmija fl-annessi rilevanti għall-Ftehim ta’ Assoċjazzjoni bħala referenza għall-iżvilupp ta’ sett ta’ regoli xierqa għall-Georgia. Din il-kooperazzjoni għandha tinkludi l-azzjonijiet li ġejjin u tikkontribwixxi għall-ilħiq tal-objettivi li ġejjin: 
            
            
            
               Prijoritajiet fuq terminu qasir
            
            
               Jiġu identifikati l-oqsma fejn għandhom jingħataw taħriġ u bini tal-kapaċità.
            
            
               Jiġu stabbiliti kuntatti u skambju ta’ informazzjoni ma’ superviżuri finanzjarji tal-UE skont il-Ftehim ta’ Assoċjazzjoni;
            
            
               Tingħata informazzjoni f’waqtha, rilevanti u preċiża dwar l-istat u l-iżvilupp tal-leġiżlazzjoni eżistenti fil-Georgia 
            
            
            
               Prijoritajiet fuq terminu medju
            
            
               Jinħoloq qafas regolatorju u superviżorju ġdid li jikkonforma mal-istandards regolatorji maqbula fuq livell internazzjonali, inklużi approċċ superviżorju, għodod u strumenti ġodda;
            
            
               It-titjib tal-kapaċità amministrattiva tal-awtoritajiet superviżorji 
            
            
               Issoktar tal-kooperazzjoni mal-FATF, mal-Kunsill tal-Ewropa, mal-MONEYVAL, kif ukoll mal-awtoritajiet rilevanti fl-Istati Membri tal-UE u jiġu ffirmati Memoranda ta’ Ftehim bejn l-awtoritajiet tal-intelligence finanzjarja tal-Georgia u tal-Istati Membri tal-UE.
            
            
         
         
            
               Politika Industrijali u tal-Intrapriżi u l-Minjieri 
            
            
               Il-Partijiet se jikkooperaw sabiex itejbu l-ambjent kummerċjali u dak regolatorju, b’mod partikolari għall-SMEs, inklużi l-mikroimpriżi, b’mod partikolari billi:
            
            
            
               Prijoritajiet fuq terminu qasir
            
            
               Jiġu implimentati l-Istrateġija tal-Georgia tal-SME u l-Pjan ta’ Azzjoni korrispondenti għall-2016-2017;
            
            
            
               Prijoritajiet fuq terminu medju
            
            
               Jiġi implimentat il-pjan direzzjonali speċifiku għall-pajjiż u r-rakkomandazzjonijiet tal-Valutazzjonijiet tal-SBA (Att dwar in-Negozji ż-Żgħar) safejn ikun possibbli;
            
            
               L-iżvilupp tal-SMEs jintrabat mal-opportunitajiet maħluqa mid-DCFTA inkluż ukoll permezz tan-netwerks (ta’ sostenn) kummerċjali (bħal Netwerk Enterprise Europe) u r-raggruppamenti;
            
            
               Jissaħħaħ ir-rwol tal-assoċjazzjonijiet tan-negozju u l-SMEs (inklużi l-assoċjazzzjonijiet settorjali) sabiex jitjieb id-Djalogu Pubbliku-Privat;
            
            
               Jitħeġġu l-opportunitajiet għall-istartups tal-Georgia biex jidħlu fis-swieq tal-UE u tal-Georgia.
            
            
            
               Permezz tas-Sottokumitat iddedikat, il-Partijiet sejrin jiskambjaw l-informazzjoni dwar il-minjieri u l-metalli sabiex jiksbu fehim aħjar tal-politiki tal-Georgia u tal-UE, inkluża l-implimentazzjoni tal-Inizjattiva dwar il-Materja Prima tal-UE, il-programm ta’ riċerka Orizzont 2020 u s-Sħubija Ewropea għall-Innovazzjoni dwar il-Materja Prima. 
            
            
            
               Turiżmu
            
            
               Permezz tas-Sottokumitat iddedikat il-Partijiet se jiskambjaw l-informazzjoni dwar l-iżvilupp tat-turiżmu fil-Georgia u fl-UE, inkluż l-avvenimenti rilevanti u l-aħjar prattiki. 
            
            
            
               Impjiegi, Politika Soċjali u Opportunitajiet Indaqs
            
            
               Il-Partijiet se jikkooperaw biex:
            
            
         
         
            
               Prijoritajiet fuq terminu qasir
            
            
               Issir preparazzjoni għall-approssimazzjoni u l-implimentazzjoni tal-acquis tal-UE fl-oqsma tal-saħħa u s-sigurtà fuq il-post tax-xogħol, il-liġi dwar ix-xogħol u l-kundizzjonijiet tax-xogħol, u l-ugwaljanza bejn is-sessi u l-ġlieda kontra d-diskriminazzjoni kif imsemmi fl-annessi għall-Ftehim rilevanti, u b’mod partikolari jiġi stabbilit infurzar tal-liġi u sistema ta’ superviżjoni xierqa f’konformità mal-approċċi tal-UE (li jibdew biż-żona ta’ Saħħa u Sigurtà Okkupazzjonali) u sabiex tinbena kapaċità tas-sħab soċjali (pereżempju t-taħriġ dwar il-leġiżlazzjoni u l-istandards tas-saħħa u s-sigurtà tal-UE u l-leġiżlazzjoni u l-istandards tal-UE fir-rigward tal-liġi tax-xogħol);
            
            
               Jiġu mnedija s-servizzi ta’ impjieg pubbliku definiti mill-ġdid b’kapaċitajiet adegwati u f’konformità mar-rekwiżiti tas-servizzi ta’ impjieg pubbliku Ewropej, 
            
            
               Jitjiebu ulterjorment il-kapaċitajiet tas-servizzi soċjali u tal-Ministeru għax-Xogħol, is-Saħħa u l-Affarijiet Soċjali sabiex jiġu msaħħa l-kapaċitajiet tal-amministrazzjoni responsabbli għall-iżvilupp u l-implimentazzjoni tal-politiki dwar l-impjieg soċjali li jirrispettaw il-prinċipji tal-opportunitajiet indaqs. 
            
            
            
               Prijoritajiet fuq terminu medju
            
            
               Tiġi stabbilita sistema effikaċi ta’ spezzjoni tax-xogħol f’konformità mal-istandards tal-ILO u tal-UE sabiex tiġi żgurata l-kapaċità amministrattiva u ta’ infurzar fil-qasam tas-saħħa u s-sigurtà fuq il-post tax-xogħol, il-liġi tax-xogħol, u t-tisħiħ tal-korpi ġuridiċi rilevanti; u jiġi kkumplimentat il-qafas legali neċessarju għall-istabbiliment ta’ sistema sħiħa ta’ spezzjoni tax-xogħol; 
            
            
               Jiġi żviluppat approċċ strateġiku għall-impjiegi, li jimmira għal aktar impjiegi u għal impjiegi aħjar, b’kundizzjonijiet tax-xogħol diċenti, it-tlaqqigħ aħjar tal-ħiliet u l-impjiegi fis-suq tax-xogħol u l-promozzjoni ta’ miżuri attivi fis-suq tax-xogħol u servizzi tal-impjiegi effiċjenti, b’attenzjoni partikolari fuq iż-żgħażagħ;
            
            
               Jitjieb il-livell tal-protezzjoni soċjali, inkluż bl-implimentazzjoni tal-assigurazzjoni tal-kura tas-saħħa universali filwaqt li s-sistema tal-protezzjoni soċjali tagħti aktar appoġġ għall-bidu tax-xogħol u l-iżgurar tal-adekwatezza u s-sostenibbiltà finanzjarja tagħha; 
            
            
               Jiġi żgurat djalogu soċjali li jiffunzjona sew permezz tal-funzjonament effettiv tal-Kummissjoni ta’ Sħubija Soċjali Tripartitika u l-bini tal-kapaċità tas-sħab soċjali.
            
            
            
               Kooperazzjoni fil-Qasam tal-Ekonomija Diġitali u s-Soċjetà
            
            
               Il-Partijiet se jikkooperaw biex jippreparaw għall-implimentazzjoni tal-acquis tal-UE msemmi fl-Annessi relevanti tal-Ftehim ta’ Assoċjazzjoni previst u li jappoġġjaw lill-Georgia fi:
            
            
            
               Prijoritajiet fuq terminu medju
            
            
               Sforzi biex tiġi approssimizzata l-leġiżlazzjoni fil-qasam tal-komunikazzjonijiet elettroniċi mal-acquis tal-UE;
            
            
               Attivitajiet iddedikati għat-tisħiħ tal-indipendenza u l-kapaċità amministrattiva tar-regolatur nazzjonali fil-qasam tal-komunikazzjonijiet sabiex tiġi żgurata l-kapaċità tiegħu li jieħu miżuri regolatorji xierqa u li jinforza d-deċiżjonijiet tiegħu stess u r-regolamenti kollha applikabbli, u biex tiġi ggarantita l-kompetizzjoni ġusta fis-swieq;
            
            
               Tisħiħ tas-settur permezz tal-iskambju tal-informazzjoni u l-esperjenza dwar l-implimentazzjoni tas-Suq Uniku Diġitali (DSM);
            
            
               Sforzi biex tiżdied ir-reżiljenza ċibernetika tas-setturi ewlenin tal-infrastruttura kritika u l-organizzazzjonijiet tas-settur pubbliku, abbażi ta' lezzjonijiet mill-esperjenza tal-implimentazzjoni tal-leġiżlazzjoni tas-sikurezza ċibernetika ġdida tal-UE, “id-Direttiva dwar is-Sikurezza tan-Netwerks u l-Informazzjoni”.
            
            
         
         
            
               Politika tas-Sajd u Marittima
            
            
               Il-Partijiet se jikkooperaw fuq:
            
            
            
               Prijoritajiet fuq terminu qasir
            
            
               It-trawwim ta’ approċċ integrat għall-kwistjonijiet marittimi, speċjalment permezz ta’ kontribuzzjoni għall-iżvilupp ta’ inizjattivi transsettorjali fil-qasam marittimu billi jiġi stabbilit grupp ta’ ħidma dwar kwistjonijiet marittimi magħmul mill-ministeri u s-servizzi rilevanti, u billi jiġu identifikati oqsma ta’ interess komuni u ssir kooperazzjoni attiva mal-Istati tal-kosta u l-partijiet interessati marittimi fir-reġjun tal-Baħar l-Iswed, fil-kuntest tal-Politika Marittima Integrata tal-UE.
            
            
            
               Prijoritajiet fuq terminu medju
            
            
               It-titjib u t-tisħiħ tal-monitoraġġ u l-kontroll tal-attivitajiet tas-sajd u tal-kummerċ fil-prodotti tas-sajd u t-traċċabilità tagħhom, sabiex jiġi miġġieled b’mod effettiv is-Sajd Illegali, Mhux Irrappurtat u Mhux Irregolat (sajd IUU - Illegal, Unreported and Unregulated);
            
            
               Jittieħdu l-passi neċessarji sabiex jinkiseb sajd sostenibbli fil-Baħar l-Iswed, kemm fil-qafas bilaterali kif ukoll fil-qafas multilaterali abbażi ta’ approċċ tal-ekosistema għall-ġestjoni tas-sajd;
            
            
               Tiżdied il-kooperazzjoni xjentifika u teknika bil-għan li tiġi żgurata l-kapaċità tal-monitoraġġ tas-sajd abbażi ta' dejta soda u affidabbli, u l-evalwazzjoni tal-istat tar-riżorsi tal-baħar u l-ambjent marin;
            
            
            
               Saħħa Pubblika
            
            
               Il-Partijiet se jikkooperaw fuq:
            
            
            
               Appoġġ lill-Georgia fil-preparazzjoni għall-implimentazzjoni tal-acquis tas-saħħa tal-UE, kif imsemmi fl-annessi rilevanti tal-Ftehim ta’ Assoċjazzjoni, b’mod partikolari fil-qasam tas-sikurezza tad-demm, il-kontroll tat-tabakk, il-kwalità u s-sikurezza tas-sustanzi li joriġinaw mill-bniedem (tessuti tad-demm, organi, ċelloli) u mard li jittieħed f’konformità wkoll mal-obbligi internazzjonali tal-Georgia skont il-Konvenzjoni Qafas dwar il-Kontroll tat-Tabakk u r-Regolamenti Internazzjonali tas-Saħħa.
            
            
               Titpoġġa fis-seħħ il-Kopertura Universali tas-Saħħa li hija kkunsidrata bħala prijorità ewlenija tal-gvern u hija riflessa, fost l-oħrajn, fiż-żieda tan-nefqa pubblika fuq is-saħħa u r-riformi komprensivi sabiex jissaħħaħ is-settur tal-kura tas-saħħa; 
            
            
               It-tisħiħ tal-istat ta' tħejjija, it-taħriġ u s-sorveljanza epidemjoloġika u l-kontroll tal-mard li jittieħed permezz ta’, fost l-oħrajn: 1) il-parteċipazzjoni tal-Georgia fil-Programm tal-Mediterran għat-Taħriġ fl-Epidemjoloġija tal-Intervent (MediPIET); 2) kooperazzjoni maċ-Ċentru Ewropew għall-Prevenzjoni u l-Kontroll tal-Mard (ECDC); 3) l-iżgurar tas-sostenibbiltà tal-programmi ta’ prevenzjoni u kontroll nazzjonali tal-HIV, it-tuberkolożi u l-epatite;
            
            
               It-tisħiħ tal-azzjoni nazzjonali multisettorjali fil-ġlieda kontra r-reżistenza mikrobijoloġika fost l-oħrajn billi jissaħħu s-sorveljanza, l-użu prudenti tal-antimikrobiċi u l-kontroll tal-infezzjonijiet fl-ambjenti tal-kura tas-saħħa.
            
            
            
               2.7Konnettività, Effiċjenza fl-Enerġija, Ambjent, Azzjoni dwar il-Klima u Protezzjoni Ċivili
            
         
         
            
            
               Trasport
            
            
               Il-Partijiet se jikkooperaw biex itejbu ulterjorment l-implimentazzjoni tal-acquis tal-UE fil-modi kollha tat-trasport imsemmija fl-Annessi relevanti tal-Ftehim ta’ Assoċjazzjoni u li jappoġġjaw lill-Georgia biex:
            
            
            
               Prijoritajiet fuq terminu medju
            
            
               Tiġi segwita l-implimentazzjoni tal-acquis tal-avjazzjoni tal-UE sabiex tisfrutta l-vantaġġ kollu tal-Ftehim dwar l-Ispazju Komuni tal-Avjazzjoni bejn l-UE u l-Georgia;
            
            
               Attivitajiet sabiex titjieb is-sikurezza fil-modi tat-trasport (avjazzjoni, fit-triq, marittimu);
            
            
               L-iżvilupp ta’ infrastruttura, b’mod partikolari permezz tal-preparazzjoni u l-implimentazzjoni ta’ proġetti ulterjuri għall-iżvilupp tan-netwerk ewlieni estiż tat-TEN-T, kif miftiehem fil-laqgħa ministerjali dwar it-TEN-T ta’ Rotterdam fl-2016.
            
            
               Kooperazzjoni fl-Enerġija
            
            
               Il-Partijiet se jikkooperaw bil-għan li:
            
            
            
               Prijoritajiet fuq terminu qasir
            
            
               Titlesta l-adeżjoni formali tal-Georgia fit-Trattat dwar il-Komunità tal-Enerġija bħala Parti kontraenti skont il-Ftehim ta’ Assoċjazzjoni;
            
            
               F’konformità mat-termini u l-kondizzjonijiet stipulati fil-protokoll tal-adeżjoni għat-Trattat dwar il-Komunità tal-Enerġija u fil-Ftehim ta’ Assoċjazzjoni, tiġi implimentata l-leġiżlazzjoni rilevanti fl-oqsma tal-elettriku, l-enerġija rinnovabbli, l-effiċjenza fl-enerġija, l-istatistiki tal-enerġija, l-ambjent relatat mal-enerġija u l-prospettar tal-idrokarburi.
            
            
            
               Prijoritajiet fuq terminu medju
            
            
               Jittieħdu passi lejn l-integrazzjoni tas-suq tal-enerġija tal-Georgia ma’ dak tal-UE, u jissaħħu s-sigurtà tal-enerġija tal-Georgia u l-konverġenza regolatorja permezz tal-implimentazzjoni tal-leġiżlazzjoni rilevanti tal-UE, inkluża l-leġiżlazzjoni sekondarja relatata, applikabbli għall-Georgia, skont il-FA u l-impenji tal-Komunità tal-Enerġija u f’konformità mal-iskeda taż-żmien miftiehma mill-Georgia f’dawn l-oqfsa;
            
            
               Kooperazzjoni dwar l-attrazzjoni tas-sostenn internazzjonali għall-iżvilupp, inkluż dak mill-fondi internazzjonali għall-klima u strumenti finanzjarji oħrajn.
            
            
               Tisħiħ tal-infrastruttura tan-netwerk u l-interkonnessjonijiet tal-enerġija tal-Georgia, b’mod partikolari:
            
            
               – fir-rigward tal-elettriku, il-promozzjoni tal-kummerċ transfruntier u l-interkonnessjonijiet mal-Armenja, l-Ażerbajġan u t-Turkija u r-rinforz tal-grilja ta’ trażmissjoni tal-Georgia;
            
         
         
            
               – fir-rigward tal-gass naturali, l-espansjoni tal-pipelines tal-gass ewlenin, inkluż il-faċilitazzjoni tal-implimentazzjoni tal-espansjoni tal-pipeline tal-gass tal-Kawkasu tan-Nofsinhar fuq it-territorju Georgian, kif ukoll l-appoġġ/il-promozzjoni ta’ proġetti oħrajn ta’ importanza reġjonali ta’ tranżitu ta’ gass u żejt bħal TANAP, TAP, AGRI, EAOTC eċċ biex jiġi żgurat it-trasport tar-riżorsi tal-enerġija tal-Baħar Kaspju lejn is-swieq tal-punent];
            
            
            
               Ambjent 
            
            
               Il-Partijiet se jikkooperaw bil-għan li:
            
            
               Prijoritajiet fuq terminu qasir
            
            
               Titjieb il-governanza ambjentali permezz tal-adozzjoni u l-implimentazzjoni tal-leġiżlazzjoni l-ġdida fil-Georgia fir-rigward tal-valutazzjoni tal-impatt ambjentali, il-valutazzjoni strateġika tal-ambjent, il-leġiżlazzjoni l-ġdida dwar ir-responsabbiltà ambjentali, permezz tal-iżgurar tal-aċċess pubbliku għall-informazzjoni ambjentali u l-parteċipazzjoni pubblika fit-teħid tad-deċiżjoni, billi jiġu involuti l-partijiet interessati kollha, kif ukoll billi l-ambjent jiġi integrat f'oqsma oħrajn tal-politika u billi titjieb il-kondiviżjoni tal-informazzjoni dwar l-ambjent f’konformità mal-prinċipji tas-Sistema dwar l-Informazzjoni Ambjentali Kondiviża (SEIS);
            
            
               Jiġi adottat it-Tielet Programm ta’ Azzjoni Nazzjonali dwar l-Ambjent tal-Georgia (2017-2021);
            
            
               Tiġi adottata l-Istrateġija Nazzjonali għall-Ġestjoni tal-Iskart Radjoattiv.
            
            
            
               Prijoritajiet fuq terminu medju
            
            
               Jiġi implimentat it-Tielet Programm ta’ Azzjoni Nazzjonali dwar l-Ambjent tal-Georgia (2017-2021) skont l-iskeda taż-żmien tan-NEAP 3;
            
            
               Titkompla l-approssimazzjoni tal-leġiżlazzjoni tal-Georgia mal-acquis tal-UE u jiġu implimentati d-dispożizzjonijiet tad-Direttivi u r-Regolamenti tal-UE kif previst fl-Annessi rilevanti tal-Ftehim ta’ Assoċjazzjoni;
            
            
               Jitfassal pjan direzzjonali għar-ratifika u l-implimentazzjoni tal-ftehimiet ambjentali multilaterali, inkluż, fost oħrajn, il-Konvenzjoni tal-UNECE dwar il-Protezzjoni u l-Użu ta’ Passaġġi tal-Ilma Transkonfinali u Għadajjar Internazzjonali, u l-Konvenzjoni tal-UNECE dwar l-Effetti Transkonfinali tal-Inċidenti Industrijali. Issir parti mill-Konvenzjoni ta’ Espoo u l-protokoll tagħha dwar il-Valutazzjoni Strateġika tal-Ambjent.
            
            
            
               Tibdil fil-Klima
            
            
               Il-Partijiet se jikkooperaw bil-għan li:
            
            
               Prijoritajiet fuq terminu qasir 
            
            
               Tiġi finalizzata u adottata l-Istrateġija għall-Iżvilupp b’Emissjonijiet Baxxi tal-Georgia.
            
            
            
               Prijoritajiet fuq terminu medju
            
         
         
            
               Tiġi approssimata l-leġiżlazzjoni tal-Georgia mal-atti tal-UE u l-istrumenti internazzjonali kif previst mill-Ftehim ta’ Assoċjazzjoni f’konformità mal-Annessi rilevanti tiegħu;
            
            
               Jittieħdu l-passi meħtieġa sabiex jiġi ratifikat il-Ftehim ta’ Pariġi dwar il-Klima u jiġu implimentati l-kontribuzzjonijiet determinati fuq livell nazzjonali għar-rispons globali fir-rigward tat-tibdil fil-klima;
            
            
               Tiġi ssimplifikata l-azzjoni klimatika fil-politiki u l-miżuri settorjali u tissaħħaħ il-kapaċità tal-awtoritajiet differenti biex tiġi implimentata l-azzjoni klimatika fis-setturi kollha;
            
            
               Jissaħħaħ il-qafas tat-trasparenza tal-Georgia għall-azzjoni klimatika, b’mod partikolari permezz ta’ sistema nazzjonali robusta għall-monitoraġġ u r-rapportar tal-politiki dwar il-klima, il-miżuri u l-emissjonijiet tal-gassijiet serra bbażati fuq il-mudell tal-UE.
            
            
               Tiġi adottata u implimentata l-istrateġija ta’ żvilupp ta’ nofs is-seklu u fuq medda twila ta’ żmien tal-Georgia dwar l-istrateġija ta’ żvilupp b’emissjonijiet baxxi ta’ gassijiet serra.
            
            
            
               Protezzjoni Ċivili
            
            
               Il-Partijiet se jikkooperaw sabiex isaħħu l-prevenzjoni tad-diżastri, il-preparazzjoni u r-rispons. Għal dak il-għan il-Partijiet għandhom, fost l-oħrajn:  
            
            
            
               Prijoritajiet fuq terminu medju
            
            
               Jesploraw mezzi kif jiddefinixxu l-iktar elementi xierqa tal-kooperazzjoni fir-rigward tal-profil tar-riskju, il-qafas leġiżlattiv u organizzattiv tal-Georgia, pereżempju permezz ta’ arranġamenti bilaterali amministrattivi jew Ittri ta’ Intenzjoni;
            
            
               Jagħmlu progress fl-iżvilupp tal-valutazzjoni u l-immappjar tar-riskji ta’ diżastri għall-pajjiż kollu, u appoġġ għall-iżvilupp meħtieġ tal-Atlas Elettroniku tar-Riskji Reġjonali (AERR) u jiġi żgurat l-użu effettiv tiegħu fil-livell nazzjonali;
            
            
            
               Prijoritajiet fuq terminu medju
            
            
               Jiżguraw komunikazzjoni effettiva fuq bażi ta’ 24 siegħa kuljum, inkluż l-iskambju ta’ twissijiet bikrija u informazzjoni dwar emerġenzi fuq skala kbira li jaffettwaw lill-UE u lill-Georgia, kif ukoll pajjiżi terzi li fihom il-Partijiet ikunu involuti fir-rispons għad-diżastri; 
            
            
               Jiffaċilitaw l-għajnuna reċiproka f’każ ta’ emerġenzi maġġuri, kif ikun xieraq u skont id-disponibbiltà ta’ riżorsi suffiċjenti;
            
            
               Jippromwovu l-adozzjoni u l-implimentazzjoni ta’ linji gwida tal-UE dwar is-sostenn tan-nazzjon ospitanti;
            
            
               Itejbu l-bażi tal-għarfien dwar ir-riskji ta' diżastri billi jsaħħu l-kooperazzjoni fl-aċċessibbiltà u l-komparabbiltà tad-dejta; 
            
            
               Isir progress fl-iżvilupp tal-valutazzjoni u l-immappjar għall-pajjiż kollu tar-riskji ta’ diżastri, u appoġġ għall-iżvilupp meħtieġ tal-Atlas Elettroniku tar-Riskji Reġjonali (AERR) u jiġi żgurat l-użu effettiv tiegħu fuq livell nazzjonali;
            
            
               Tibda l-estensjoni tas-Sistema Ewropea ta’ Twissija għall-Għargħar (EFAS) Copernicus lejn il-Georgia f’kooperazzjoni maċ-Ċentru Konġunt ta’ Riċerka tal-Kummissjoni Ewropea;
            
         
         
            
               Titjieb il-prevenzjoni tad-diżastri industrijali u d-diżastri NATECH (perikli naturali kkawżati mit-teknoloġija) u l-istat ta’ tħejjija għalihom;
            
            
               Jiġi stabbilit djalogu dwar l-aspetti tal-politika tal-prevenzjoni, it-tħejjija u r-rispons għad-diżastri permezz ta’ skambju tal-aħjar prattiki, taħriġ konġunt, eżerċizzji, żjarat ta’ studju, workshops u laqgħat fuq lezzjonijiet mitgħallma minn sitwazzjonijiet ta' emerġenza reali jew eżerċizzji.
            
            
            
               
            
               2.8Mobilità u Kuntatti Interpersonali
            
            
            
               Kooperazzjoni fir-Riċerka, Żvilupp Teknoloġiku u Innovazzjoni
            
            
               Il-Partijiet se jikkooperaw fuq:
            
            
            
               Prijoritajiet fuq terminu qasir
            
            
               L-iżvilupp ta’ viżjoni u strateġija għas-sistema tal-STI tal-Georgia fi ħdan iż-Żona ta’ Riċerka Ewropea li tinvolvi lil dawk li jfasslu l-politiki, il-komunità akkademika u tar-riċerka, in-negozjanti u l-mexxejja tas-soċjetà ċivili;
            
            
               L-appoġġ tal-iżvilupp u l-implimentazzjoni tal-politika ta’ Innovazzjoni, inkluż il-qafas regolatorju u l-infrastruttura għall-innovazzjoni.
            
            
            
               Prijoritajiet fuq terminu medju
            
            
               Il-massimizzazzjoni tal-benefiċċji lill-Georgia tal-Assoċjazzjoni tagħha mal-programm Orizzont 2020 u tiġi mħeġġa l-parteċipazzjoni miżjuda taħt il-Programm ta’ Riċerka u Taħriġ tal-Euratom, li jikkumplimenta l-Orizzont 2020 b’mod partikolari fil-qasam tas-sikurezza nukleari u l-protezzjoni tar-radjazzjoni bbażata fuq is-sejħiet kompetittivi;
            
            
               It-tisħiħ tar-riżorsi umani, materjali u istituzzjonali sabiex jitjiebu l-kapaċitajiet ta’ riċerka u innovazzjoni;
            
            
               L-appoġġ lill-Georgia sabiex tapprossima gradwalment il-leġiżlazzjoni tagħha lil-leġiżlazzjoni rilevanti tal-UE u lill-istrumenti internazzjonali skont l-iskedi taż-żmien stipulati fl-anness XXIX tal-FA.
            
            
            
               Edukazzjoni, Taħriġ u Żgħażagħ
            
            
               Il-Partijiet għandhom jikkooperaw fuq il-modernizzazzjoni ġenerali u r-riforma tal-edukazzjoni, it-taħriġ u s-sistemi taż-żgħażagħ tal-Georgia, b’mod partikolari billi:
            
         
         
            
               Prijoritajiet fuq terminu medju
            
            
               Isiru kemm xogħol konġunt kif ukoll skambji bl-għan li tiġi promossa l-integrazzjoni ulterjuri tal-Georgia fil-Qasam ta’ Edukazzjoni Għolja Ewropea fil-kuntest tas-sħubija tagħha fil-proċess ta’ Bologna, permezz ukoll tat-tisħiħ ta’ sistema ta’ assigurazzjoni indipendenti u orjentata fuq l-iżvilupp, il-promozzjoni tal-parteċipazzjoni attiva tal-partijiet interessati u s-soċjetà ċivili fil-proċessi ta’ riforma, u t-tisħiħ tal-kooperazzjoni bejn l-akkademja u s-suq tax-xogħol għal impjegabbiltà akbar tal-gradwati; 
            
            
               Tiġi pomossa l-kooperazzjoni akkademika, il-bini tal-kapaċità u l-mobilità tal-istudenti u tal-persunal permezz tal-programm il-ġdid Erasmus+ kif ukoll il-mobilità tar-riċerkaturi, l-iżvilupp tal-karriera u t-taħriġ permezz tal-azzjonijiet Marie Skłodowska-Curie;
            
            
               Jiġi mħeġġeġ approċċ strateġiku għall-edukazzjoni u t-taħriġ vokazzjonali (ETV) bl-għan li s-sistema tal-ETV tal-Georgia tinġieb f’konformità mal-modernizzazzjoni tal-istrutturi tal-ETV tal-UE, kif segwita permezz tal-Proċess ta’ Kopenħagen u l-istrumenti tiegħu u fir-rispett tal-prinċipji ta’ opportunitajiet indaqs; 
            
            
               Jissaħħaħ l-approċċ strateġiku għall-politika taż-żgħażagħ u jitjiebu l-iskambji u l-kooperazzjoni fil-qasam tal-edukazzjoni mhux formali għaż-żgħażagħ u dawk li jaħdmu maż-żgħażagħ, bħala mezzi li jippromwovu d-djalogu interkulturali u l-appoġġ għas-soċjetà ċivili, fost l-oħrajn permezz tal-qasam taż-żgħażagħ tal-Erasmus+;
            
            
               Jiġi gurat id-dritt għall-edukazzjoni għat-tfal u l-individwi żgħażagħ kollha, inkluż dawk bi ħtiġijiet ta’ edukazzjoni speċjali; l-iżvilupp tas-sistema edukattiva skont il-ħtiġijiet edukattivi speċjali tagħhom.
            
            
            
               Kooperazzjoni fil-Qasam Kulturali 
            
            
               Il-Partijiet se:
            
            
               Jippromwovu l-implimentazzjoni tal-Konvenzjoni tal-UNESCO tal-2005 dwar il-Protezzjoni u l-Promozzjoni tad-Diversità tal-Espressjonijiet Kulturali;
            
            
               Jikkooperaw dwar l-iżvilupp ta’ politika kulturali inklużiva fil-Georgia u dwar il-preservazzjoni u l-valorizzazzjoni tal-wirt kulturali u naturali bil-għan li jrawmu l-iżvilupp soċjoekonomiku;
            
            
               Jippromwovu l-parteċipazzjoni tal-operaturi kulturali u/jew awdjoviżivi tal-Georgia fil-programmi ta’ kooperazzjoni kulturali/awdjoviżivi, b’mod partikolari l-Ewropa Kreattiva;
            
            
            
               Kooperazzjoni fil-Qasam Awdjoviżiv u fil-Qasam tal-Midja
            
            
               Il-Partijiet se jikkooperaw biex jippreparaw għall-implimentazzjoni tal-acquis tal-UE msemmi fl-Annessi relevanti tal-Ftehim ta’ Assoċjazzjoni previst u li jappoġġjaw lill-Georgia fi:
            
            
            
               Prijoritajiet fuq terminu medju
            
            
               Il-ħidma favur ir-rinfurzar tal-indipendenza u l-professjonaliżmu tal-midja f’konformità ma’ standards Ewropej rilevanti u l-approssimazzjoni tal-leġiżlazzjoni awdjoviżiva mal-acquis tal-UE kif previst mill-Ftehim ta’ Assoċjazzjoni, fost l-oħrajn permezz tal-iskambju ta’ fehmiet dwar il-politika awdjoviżiva u l-istandards internazzjonali rilevanti, inkluża l-kooperazzjoni fil-ġlieda kontra r-razziżmu u l-ksenofobija; 
            
            
               L-iskambju tal-aħjar prattiki u dwar il-libertà tal-midja, il-pluraliżmu tal-midja, id-dekriminalizzazzjoni tal-malafama, il-protezzjoni tas-sorsi tal-ġurnalisti u l-aspetti tad-diversità kulturali tal-midja permezz ta’ djalogu regolari;
            
            
               It-tisħiħ il-kapaċità u l-indipendenza tal-awtoritajiet/korpi regolatorji tal-midja. 
            
         
         
            
            
               Żvilupp Reġjonali, u l-Kooperazzjoni fil-Livell Reġjonali
            
            
               Il-Partijiet se jikkooperaw fil-qafas tal-politiki tal-iżvilupp reġjonali u fid-Djalogu dwar il-Politika Reġjonali bejn l-UE u l-Georgia, fid-dawl tal-isforzi tal-Georgia biex:
            
            
            
               Prijoritajiet fuq terminu qasir
            
            
               Titlesta b’suċċess l-implimentazzjoni tal-Programm ta’ Żvilupp Reġjonali 2015-2017, permezz ukoll tal-istabbiliment ta’ koordinazzjoni effettiva bejn l-istituzzjonijiet u l-mekkaniżmi ta’ governanza fuq bosta livelli.
            
            
               Jitħejja programm suċċessur multiannwali, inkluż investimenti potenzjali f’oqsma bħall-innovazzjoni u l-SMEs, bl-għan li jinbena tkabbir sostenibbli għar-reġjuni kollha tal-Georgia;
            
            
            
               Prijoritajiet fuq terminu medju
            
            
               Jingħata appoġġ ulterjuri lill-awtoritajiet għat-tisħiħ tal-governanza fuq bosta livelli u l-isforzi għall-bini tal-kapaċità ta’ amministrazzjonijiet subnazzjonali u aġenziji oħrajn ta’ żvilupp reġjonali; 
            
            
               Jiġu appoġġjati azzjonijiet integrati u b’bosta partijiet interessati għall-iżvilupp territorjali tal-Georgia bħal fil-qasam tal-ġestjoni tat-territorju, il-ġestjoni tal-ilma u l-iskart, it-toroq, l-elettriku u infrastruttura bażika oħra, id-diversifikazzjoni tal-ekonomija rurali, it-turiżmu u l-iżvilupp tal-kummerċ.
            
            
               L-iżvilupp ulterjuri tal-kooperazzjoni tematika u l-iskambju tal-informazzjoni, inkluż billi jsir l-aħjar użu tad-Dikjarazzjoni Konġunta dwar il-Politika fuq id-Djalogu Reġjonali bejn il-Kummissjoni Ewropea u l-Gvern tal-Georgia;
            
            
            
               Parteċipazzjoni fi Programmi u Aġenziji tal-UE
            
            
               Il-partijiet se:
            
            
               Prijoritajiet fuq terminu medju
            
            
               Jeaminaw l-implimentazzjoni tal-Protokoll dwar il-Parteċipazzjoni fil-Programmi tal-UE abbażi tal-parteċipazzjoni attwali tal-Georgia fil-Programmi tal-UE speċifiċi.
            
            
            
               Ilħuq pubbliku u viżibbiltà pubblika
            
            
               Il-partijiet għandhom jikkooperaw biex jiżguraw diskussjoni infurmata tajjeb, inkluż ma’ pubbliku usa’ u maċ-ċittadini tal-Georgia dwar l-opportunitajiet u l-implikazzjonijiet tal-approssimazzjoni tal-Georgia mal-UE, inkluż l-Aġenda ta’ Assoċjazzjoni u speċifikament id-DCFTA.